Projektas

PATVIRTINTA

Trakų gimnazijos direktoriaus

2021 m. rugpjūčio 31 d. įsakymu Nr. V-53

**TRAKŲ GIMNAZIJOS**

**2021–2022 IR 2022–2023 MOKSLO METŲ**

**PRADINIO, PAGRINDINIO IR VIDURINIO GDYMO PROGRAMŲ UGDYMO PLANai**

**I SKYRIUS**

**BENDROSIOS NUOSTATOS**

1. Trakų gimnazijos (toliau – Gimnazijos) ugdymo planas reglamentuoja pradinio, pagrindinio ir vidurinio ugdymo programų ir su šiomis programomis susijusių neformaliojo vaikų švietimo programų įgyvendinimą gimnazijoje. 2021–2022 ir 2022–2023 mokslo metų gimnazijos ugdymo planas rengiamas ir įgyvendinamas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – kartu Pradinio ir pagrindinio ugdymo bendrosios programos, o kiekviena atskirai – Pradinio ugdymo bendrosios programos, Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas) ir gimnazijos veiklą reglamentuojančiais teisės aktais, gimnazijos nuostatais (*Trakų gimnazijos nuostatai, patvirtinti* *Trakų rajono savivaldybės tarybos* *2015-05-30 d. įsakymas Nr. S1-128*) ir strateginiu planu (*Trakų gimnazijos strateginis planas, patvirtintas Trakų rajono savivaldybės tarybos 2020-12-17 d. sprendimu S1E-231*).

2. Gimnazijos ugdymo plano tikslai:

2.1. reglamentuoti ugdymo proceso įgyvendinimą, pritaikant ugdymo turinį pagal mokinių individualius ugdymosi poreikius;

2.2. plėtoti savitą mokymo modelį, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Gimnazijos ugdymo plano uždaviniai:

3.1. sudaryti galimybes kiekvienam besimokančiajam įgyti kompetencijų, žinių, gebėjimų ir nuostatų, formuoti ir stiprinti vertybių sistemą;

3.2. individualizuoti, diferencijuoti, personalizuoti ir integruoti ugdymo turinį;

3.3. kurti ir tobulinti mokymo ir mokymosi modelius, kurie užtikrintų kokybišką išsilavinimą palankioje ir saugioje mokymosi aplinkoje;

3.4. vykdyti mokinių ugdymą karjerai, siekiant veiksmingiau padėti mokiniams pasirengti gyvenimui ir darbui, pasirinkti mokymosi kryptį;

3.5. tikslingai planuoti ir organizuoti ugdymą optimizuojant mokymosi krūvius;

3.6. nustatyti pamokų skaičių, skirtą dalykų programoms įgyvendinti, mokantis pagal ugdymo programas.

4. Trakų gimnazijos ugdymo plane vartojamos sąvokos apibrėžtos Lietuvos Respublikos švietimo įstatyme ir kituose švietimą reglamentuojančiose teisės aktuose:

4.1. **Dalyko modulis** – apibrėžta, savarankiška ir kryptinga ugdymo programos dalis.

4.2. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

4.3. **Gimnazijos ugdymo planas** – gimnazijoje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais.

4.4. **Pamoka** – pagrindinė nustatytos trukmės nepertraukiamo mokymosi organizavimo forma.

5. Gimnazijoje įgyvendinamoms ugdymo programoms vykdyti rengiami Trakų gimnazijos ugdymo planai dvejiems mokslo metams. Gimnazija ugdymo organizavimo sprendimus gali atnaujinti bei patobulinti.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

6. Mokslo metų pradžia – einamųjų metų rugsėjo 1 d., pabaiga – kitų metų rugpjūčio 31 d. Mokslo metus sudaro: ugdymo procesas ir laikas, skirtas mokinių poilsiui – atostogoms. Mokiniams skiriamos: rudens, žiemos (Kalėdų), žiemos, pavasario (Velykų) ir vasaros atostogos.

7. Ugdymo organizavimas 2021–2022 mokslo metais:

7.1. mokslo metų ir ugdymo proceso pradžia – 2021 m. rugsėjo 1 d.;

7.2. ugdymo proceso trukmė 1–4 klasių mokiniams – 175 ugdymo dienos, 35 savaitės (birželio 9 d. baigia), 5–8, I–II gimnazijos klasių mokiniams – 185 ugdymo dienos, 37 savaitės (birželio 23 d. baigia), III gimnazijos klasės mokinimas – 180 ugdymo dienos, 36 savaitės (birželio 16 d. baigia), IV gimnazijos klasės mokiniams – 165 ugdymo dienos, 33 savaitės (gegužės 26 d. baigia);

7.3. skiriamos atostogos:

|  |  |
| --- | --- |
| Rudens atostogos | 2021 m. lapkričio 3 d. – lapkričio 5 d. |
| Žiemos (Kalėdų) atostogos | 2021 m. gruodžio 27 d. – 2022 m. sausio 7 d. |
| Žiemos atostogos | 2022 m. vasario 14 d. – vasario 18 d. |
| Pavasario (Velykų) atostogos | 2022 m. balandžio 19 d. – balandžio 22 d. |
| Vasaros atostogos 1 - 4 kl. | 2022 m. birželio 10 d. – rugpjūčio 31 d. |
| Vasaros atostogos 5 – 8, IG- IIG kl. | 2022 m. birželio 27 d. – rugpjūčio 31 d. |
| Vasaros atostogos IIIG kl. | 2022 m. birželio 17 d. – rugpjūčio 31 d. |
| Mokslo metų pabaiga IVG klasės mokiniams | 2022 m. gegužės 26 d. |

8. Ugdymo organizavimas 2022–2023 mokslo metais:

8.1. mokslo metų ir ugdymo proceso pradžia *–* 2022 m. rugsėjo 1 d.;

8.2. ugdymo proceso trukmė 1–4 klasių mokiniams – 175 ugdymo dienos, 35 savaitės (birželio 8 d. baigia), 5–8, I–II gimnazijos klasių mokiniams – 185 ugdymo dienos, 37 savaitės (birželio 22 d. baigia), III gimnazijos klasės mokiniams – 180 ugdymo dienos, 36 savaitės (birželio 15 d. baigia), IV gimnazijos klasės mokiniams –170 ugdymo dienos, 34 savaitės (birželio 1 d. baigia);

8.3. skiriamos atostogos:

|  |  |
| --- | --- |
| Rudens atostogos | 2022 m. spalio 31 d. – lapkričio 4 d. |
| Žiemos (Kalėdų) atostogos | 2022 m. gruodžio 27 d. – 2023 m. sausio 6 d. |
| Žiemos atostogos | 2023 m. vasario 13 d. – vasario 17 d. |
| Pavasario (Velykų) atostogos | 2023 m. balandžio 11 d. – balandžio 14 d. |
| Vasaros atostogos 1 - 4 kl. | 2022 m. birželio 09 d. – rugpjūčio 31 d. |
| Vasaros atostogos 5 – 8, IG- IIG kl. | 2022 m. birželio 23 d. – rugpjūčio 31 d. |
| Vasaros atostogos IIIG kl. | 2022 m. birželio 16 d. – rugpjūčio 31 d. |
| Mokslo metų pabaiga IVG klasės mokiniams | 2022 m. birželio 1 d. |

9. Mokslo metų ugdymo procesas skirstomas: 14, 5–8, IG–IIG klasių mokiniams į trimestrus ir IIIG – IVG klasių mokiniams į pusmečius:

9.1. 2021-2022 mokslo metai:

|  |  |  |  |  |  |
| --- | --- | --- | --- | --- | --- |
| Klasės | I trimestras | II trimestras | III trimestras | I pusmetis | II pusmetis |
| 1-4 | nuo 09-01 iki 11-30 | nuo 12-01  iki 02-28 | nuo 03-01  iki 06-09 | - | - |
| 5-8,  I–II gimn. | nuo 09-01 iki 11-30 | nuo 12-01  iki 02-28 | nuo 03-01  iki 06-23 | - | - |
| IIIG | - | - | - | nuo 09–01 iki  01–21 | nuo 01–24 iki 06–16 |
| IVG | - | - | - | nuo 09–01 iki 01–21 | nuo 01–24 iki  05–26 |

9.2. 2022-2023 mokslo metai:

|  |  |  |  |  |  |
| --- | --- | --- | --- | --- | --- |
| Klasės | I trimestras | II trimestras | III trimestras | I pusmetis | II pusmetis |
| 1-4 | nuo 09-01 iki 11-30 | nuo 12-01  iki 02-28 | nuo 03-01  iki 06-08 | - | - |
| 5-8,  I-II gimn. | nuo 09-01 iki 11-30 | nuo 12-01  iki 02-28 | nuo 03-01  iki 06-22 | - | - |
| IIIG | - | - | - | nuo 09-01 iki  01-20 | nuo 01-23 iki 06-15 |
| IVG | - | - | - | nuo 09-01 iki 01-20 | nuo 01-23 iki  06-01 |

10. Gimnazija dirba penkias dienas per savaitę.

11.Pagrindinė ugdymo proceso organizavimo forma – pamoka.

12. Vasaros atostogos skiriamos pasibaigus ugdymo procesui 1–4, 5–8, I–III gimnazijos klasių mokiniams. Atostogų pradžią nustato gimnazijos vadovas, suderinęs su gimnazijos taryba ir savininko teises ir pareigas įgyvendinančia institucija, Trakų rajono savivaldybės vykdomąja institucija. Vasaros atostogos trunka iki einamųjų mokslo metų rugpjūčio 31 d.

Vasaros atostogos IV gimnazijos klasės mokiniams skiriamos pasibaigus švietimo, mokslo ir sporto ministro nustatytai brandos egzaminų sesijai. Jos trunka iki einamųjų metų rugpjūčio 31 d.

13. Jeigu pavasario (Velykų) atostogų metu yra numatytas brandos egzaminas ar įskaita, dienos, per kurias IV klasės gimnazijos mokinys laiko egzaminą ar įskaitą, nukeliamos į artimiausias darbo dienas po atostogų.

Jeigu IV klasės mokinys laiko pasirinktą brandos egzaminą ugdymo proceso metu, jo pageidavimu prieš brandos egzaminą gali būti suteikiama laisva diena. Ši diena įskaičiuojama į ugdymo dienų skaičių.

14. Ugdymo organizavimo tvarka karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (gimnazija yra dalykų brandos egzaminų centras, vyksta remonto darbai gimnazijoje ir kt.) reglamentuojama Trakų gimnazijos ugdymo planų 2 priede.

**ANTRASIS SKIRSNIS**

**GIMNAZIJOS UGDYMO PLANO RENGIMAS**

15. Gimnazijos ugdymo planą rengė gimnazijos vadovo 2021 m. gegužės 21 d. įsakymu Nr. V- 41 sudaryta darbo grupė. Grupės darbui vadovavo direktoriaus pavaduotoja ugdymui.

16. Gimnazijos ugdymo plane numatoma:

16.1. konkrečios klasės mokomieji dalykai ir jiems skiriamas pamokų skaičius;

16.2. ugdymo proceso organizavimo forma (-os);

16.3. švietimo pagalbos teikimas *(Trakų gimnazijos* [*švietimo pagalbos teikimo vaikui modelio tvarkos aprašas*](https://www.vidurine.trakai.lm.lt/Nuorodos/Dokumentai/svietimo%20pagalbos%20mokiniui%20teikimo%20aprasas.docx)*, patvirtintas gimnazijos direktoriaus 2017 m. spalio 11 d. įsakymu Nr. V-141);*

16.4. informacinių technologijų naudojimas, skaitmeninio turinio kūrimas, informatinio mąstymo ugdymas pradinėse klasėse;

16.5. neformaliojo vaikų švietimo programų pasiūla ir organizavimas *(*[*Trakų gimnazijos pasirenkamojo vaikų švietimo organizavimo aprašas*](https://www.vidurine.trakai.lm.lt/Nuorodos/Dokumentai/aprasai/pasirenkamojo%20vaiku%20švietimo%20organizavimas.doc)*, patvirtintas gimnazijos direktoriaus 2017 m. spalio 27 d. įsakymu Nr. V-146);*

16.6. pamokų, skirtų mokinio ugdymo poreikiams ir mokymosi pagalbai teikti, panaudojimas *(Trakų gimnazijos* [*švietimo pagalbos teikimo vaikui modelio tvarkos aprašas*](https://www.vidurine.trakai.lm.lt/Nuorodos/Dokumentai/svietimo%20pagalbos%20mokiniui%20teikimo%20aprasas.docx)*, patvirtintas gimnazijos direktoriaus 2017 m. spalio 11 d. įsakymu Nr. V-141)*;

16.7. priemonės dėl mokinių mokymosi praradimų, patirtų COVID-19 pandemijos metu, kompensavimo;

16.8. į gimnazijos dalykų ugdymo turinį, neformalųjį švietimą ir klasių vadovų veiklą integruojama *(*[*Trakų gimnazijos ugdymo turinio planavimo principai ir laikotarpiai, ilgalaikių planų, pasirenkamųjų dalykų, modulių, prevencinių ir kitų programų integravimo ir tvirtinimo tvarka*](https://www.vidurine.trakai.lm.lt/Nuorodos/Dokumentai/UGDYMO%20TURINIO%20PLANAVIMO%20PRINCIPAI%20IR%20LAIKOTARPIAI,%20ILGALAIKIŲ%20PLANŲ,%20PASIRENKAMŲJŲ%20DALYKŲ,%20MODULIŲ,%20PREVENCINIŲ%20IR%20KITŲ%20PROGRAMŲ%20INTEGRAVIMO%20IR%20TVIRTINIMO%20TVARKA.docx)*, patvirtinta gimnazijos direktoriaus 2017 m. kovo 17 d. įsakymu Nr. V-40)*:

16.8.1. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“;

16.8.2. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“ (toliau – Sveikatos programa);

16.8.3. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (toliau – Ugdymo karjerai programa);

16.8.4. prevencinė programa, ugdanti mokinių socialines ir emocines kompetencijas, apimanti smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“;

16.9. pažintinė, kultūrinė veikla yra organizuojama vadovaujantis *Trakų gimnazijos pažintinės, kultūrinės, meninės, kūrybinės, sportinės, praktinės, prevencinės veiklos organizavimo tvarkos aprašu, patvirtintu gimnazijos direktoriaus 2020 m. rugpjūčio 24 d. įsakymu Nr. V-73*. Pažintinė, kultūrinė veikla yra privaloma, sudėtinė ugdymo proceso veiklos dalis, kuriai skiriama 1-4, 5-8, I-II, III-IV gimnazinėse klasėse iki 10 dienų per mokslo metus.

17. Trakų gimnazijos ugdymo planas suderinamas su gimnazijos taryba, su savininko teises ir pareigas įgyvendinančia institucija, Trakų rajono savivaldybės vykdomąja institucija. Gimnazijos ugdymo planą gimnazijos vadovas tvirtina iki mokslo metų pradžios.

18. Gimnazijos ugdymo plane nurodomi dalykai ir jiems skiriamų pamokų per savaitę skaičius: pradinio ugdymo programai įgyvendinti – 66 punkte, pagrindinio ugdymo programai – 91 punkte, vidurinio ugdymo programai – 106 punkte. Gimnazija, įgyvendindama ugdymo programą, gali nuspręsti pamokas per mokslo metus skirstyti kitaip.

19. Mokinys, kuris mokosi pagal pradinio ar pagrindinio, ar vidurinio ugdymo programą, privalo mokytis Ugdymo programų apraše nustatytų dalykų. Minimalus pamokų skaičius joms įgyvendinti numatytas Trakų gimnazijos ugdymo plano 66, 91, 106 punktuose. Gimnazija skiria didesnį už minimalų pamokų skaičių privalomiems dalykams mokytis – tam panaudojamos pamokos, skirtos mokinio mokymosi poreikiams tenkinti ir mokymosi pagalbai teikti.

20. Vadovaujantis [*Trakų gimnazijos ugdymo turinio planavimo principai ir laikotarpiai, ilgalaikių planų, pasirenkamųjų dalykų, modulių, prevencinių ir kitų programų integravimo ir tvirtinimo tvark*](https://www.vidurine.trakai.lm.lt/Nuorodos/Dokumentai/UGDYMO%20TURINIO%20PLANAVIMO%20PRINCIPAI%20IR%20LAIKOTARPIAI,%20ILGALAIKIŲ%20PLANŲ,%20PASIRENKAMŲJŲ%20DALYKŲ,%20MODULIŲ,%20PREVENCINIŲ%20IR%20KITŲ%20PROGRAMŲ%20INTEGRAVIMO%20IR%20TVIRTINIMO%20TVARKA.docx)*a, patvirtinta gimnazijos direktoriaus 2017 m. kovo 17 d. įsakymu Nr. V-40, Trakų gimnazijos* [*švietimo pagalbos teikimo vaikui modelio tvarkos apraš*](https://www.vidurine.trakai.lm.lt/Nuorodos/Dokumentai/svietimo%20pagalbos%20mokiniui%20teikimo%20aprasas.docx)*u, patvirtintu gimnazijos direktoriaus 2017 m. spalio 11 d. įsakymu Nr. V-141,* [*Trakų gimnazijos pasirenkamojo vaikų švietimo organizavimo apraš*](https://www.vidurine.trakai.lm.lt/Nuorodos/Dokumentai/aprasai/pasirenkamojo%20vaiku%20švietimo%20organizavimas.doc)*u, patvirtintu gimnazijos direktoriaus 2017 m. spalio 27 d. įsakymu Nr. V-146* be privalomų mokytis dalykų, mokinys gali pasirinkti mokytis gimnazijos siūlomus papildomai mokytis dalykus:

20.1. mokymosi poreikius atitinkančius dalykų modulius, pasirenkamuosius dalykus (nacionalinio saugumo ir krašto gynybos modulį, etninę kultūrą, informatiką ar įvairias jos taikomąsias atšakas, biochemiją, ugdymo karjerai ir kitus dalykus), kurių turinį nustato švietimo, mokslo ir sporto ministras ir (arba) gimnazijos parengtos bei gimnazijos vadovo patvirtintos programos, įgyvendinti projektinį darbą ir kitas veiklas. Mokinio pasirinktiems papildomiems dalykams mokytis, projektiniams darbams vykdyti panaudojamos pamokos, skirtos mokinio mokymosi poreikiams tenkinti ir mokymosi pagalbai teikti;

20.2. įvairių krypčių neformaliojo vaikų švietimo programas, atitinkančias mokinių saviraiškos poreikius. Šios veiklos įgyvendinamos per neformaliajam vaikų švietimui skirtas valandas (neformaliojo ugdymo valandos / pamokos trukmė – 45 min.), numatytas Trakų gimnazijos ugdymo plano 66, 91, 106 punktuose. Neformaliojo vaikų švietimo programose dalyvaujančius mokinius gimnazija žymi Mokinių registre.

**TREČIASIS SKIRSNIS**

**UGDYMO VEIKLŲ ĮGYVENDINIMAS**

21. Vadovaujantis *Trakų gimnazijos* [*švietimo pagalbos teikimo vaikui modelio tvarkos apraš*](https://www.vidurine.trakai.lm.lt/Nuorodos/Dokumentai/svietimo%20pagalbos%20mokiniui%20teikimo%20aprasas.docx)*u, patvirtintu gimnazijos direktoriaus 2017 m. spalio 11 d. įsakymu Nr. V-141,* [*Trakų gimnazijos pasirenkamojo vaikų švietimo organizavimo apraš*](https://www.vidurine.trakai.lm.lt/Nuorodos/Dokumentai/aprasai/pasirenkamojo%20vaiku%20švietimo%20organizavimas.doc)*u, patvirtintu gimnazijos direktoriaus 2017 m. spalio 27 d. įsakymu Nr. V-146* ir siekiant optimizuoti mokinių mokymosi krūvius,į dalykų ugdymo turinį, neformalųjį švietimą, projektinę veiklą ir klasių vadovų veiklą integruojama Sveikatos, prevencinės, Ugdymo karjerai programos:

21.1. integruojant Sveikatos ir lytiškumo ugdymo bei rengimo šeimai bendrąsias programas, gimnazijoje vykdomas projektas ,,Gyvenimo pulsas“, skirtas 12-17 metų mokiniams. Gimnazija sudaro sąlygas kiekvienam projekto dalyviui, vieną kartą išklausyti 10 akademinių valandų paskaitų ciklą ir dalyvauti renginyje.

22. Nacionalinio saugumo, informacinio raštingumo, verslumo, finansinio raštingumo, antikorupcinio ugdymo ir kitas aktualias temas gimnazija integruoja į klasės vadovo veiklą ir neformalųjį švietimą, į įvairias mokinių ugdymo(si) sritis: dorinį ugdymą, kalbinį ugdymą, istorijos, pilietiškumo pagrindus, ekonomikos ir verslumo, kūno kultūros.

23. Etninės kultūros ugdymas integruojamas į ugdymo turinį:

23.1. pradinio ugdymo programoje etninės kultūros ugdymas integruojamas į klasės vadovo veiklą ir neformalųjį švietimą, į gamtos ir pasaulio pažinimą, dorinį ugdymą, bendruomenės ir tautos švenčių bei tradicijų pažinimą, kalbinį ugdymą, muzikos, šokio ir dailės dalykų programas. Gimnazija vadovaujasi Etninės kultūros ugdymo metodinėmis rekomendacijomis ikimokyklinio, priešmokyklinio ir pradinio ugdymo pedagogams;

23.2. pagrindinio ugdymo programoje etninę kultūrinę veiklą įgyvendinama vadovaujantis Pagrindinio ugdymo etninės kultūros bendrąja programa, vidurinio ugdymo programoje – vadovaujantis Vidurinio ugdymo etninės kultūros bendrąja programa, kurios patvirtintos Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir Vidurinio ugdymo etninės kultūros bendrosios programos patvirtinimo“. Integruojant etninės kultūros bendrąsias programas, parenkamos iš jų ne mažiau kaip po 7 temines sritis kiekvienam koncentrui ir pagal jas planuojamos integruotos pamokos, vedamos vieno, dviejų ar daugiau dalykų mokytojų.

24. Ugdymo veiklos, atsižvelgiant į Pradinio ir pagrindinio ugdymo bendrosiose programose ir Vidurinio ugdymo bendrosiose programose (toliau kartu – bendrosios programos) numatytą dalykų turinį, organizuojamos ne tik gimnazijoje, bet ir kitose erdvėse: muziejuose, teatruose, aukštosiose mokyklose, bibliotekose, kultūros centruose, virtualiose mokymosi aplinkose ir kt. Metodinėse grupėse mokytojai aptaria, kokiose klasėse kiek pamokų skirs šiai veiklai (iki 10 procentų dalykui skiriamų pamokų). Dalykų mokytojai konkretizuoja savo sprendimus ilgalaikiuose planuose. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas taip: viena ugdymo diena, t. y. 6 valandos.

25. Vadovaujantis *Trakų gimnazijos socialinės-pilietinės veiklos tvarkos aprašu, patvirtintu gimnazijos direktoriaus 2017 m. birželio 14 d. įsakymu Nr. V-87 s*ocialinė-pilietinė veikla mokiniui, kuris mokosi pagal pagrindinio ugdymo programą, yra privaloma. Jai skiriama ne mažiau kaip 10 valandų (pamokų) per mokslo metus. Socialinė-pilietinė veikla fiksuojama el. dienyne. Gimnazija numato galimybę mokiniui atlikti šio pobūdžio veiklas savarankiškai arba grupelėmis ir glaudžiai bendradarbiaujant su asociacijomis, vietos savivaldos institucijomis ir kt. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317„Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla. Socialinės-pilietinės veiklos programa integruojama į pilietiškumo pagrindus, klasės valandėles, kultūrinę, meninę, pažintinę, kūrybinę, sportinę, praktinę veiklą bei neformalųjį ugdymą.

26. Gimnazija sudaro galimybę mokiniui kiekvieną dieną – prieš pamokas ar (ir) tarp pamokų – užsiimti aktyvia veikla – žaisti stalo tenisą, stalo futbolą, šaškėmis, šachmatais ir pan. Pradinių klasių mokiniai lanko prailgintos dienos grupę. Gimnazijoje yra sudaryta viena ilgesnė 20 min. ir dvi trumpesnės 15 min. pertraukos mokiniams pavalgyti ir pailsėti.

**KETVIRTASIS SKIRSNIS**

**INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS**

27. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi. Gimnazija, vadovaujantis [*Trakų gimnazijos ugdymo turinio planavimo principai ir laikotarpiai, ilgalaikių planų, pasirenkamųjų dalykų, modulių, prevencinių ir kitų programų integravimo ir tvirtinimo tvarka*](https://www.vidurine.trakai.lm.lt/Nuorodos/Dokumentai/UGDYMO%20TURINIO%20PLANAVIMO%20PRINCIPAI%20IR%20LAIKOTARPIAI,%20ILGALAIKIŲ%20PLANŲ,%20PASIRENKAMŲJŲ%20DALYKŲ,%20MODULIŲ,%20PREVENCINIŲ%20IR%20KITŲ%20PROGRAMŲ%20INTEGRAVIMO%20IR%20TVIRTINIMO%20TVARKA.docx)*, patvirtinta gimnazijos direktoriaus 2017 m. kovo 17 d. įsakymu Nr. V-40* priima sprendimą dėl mokinio individualaus ugdymo plano sudarymo. Mokinio individualus ugdymo planas gimnazijoje yra periodiškai peržiūrimas ir pagal poreikį koreguojamas. Individualus ugdymo planas sudaromas mokiniui, kuris:

27.1. mokosi pagal vidurinio ugdymo programą;

27.2. atvykęs mokytis iš užsienio;

527.3. turi specialiųjų ugdymosi poreikių;

27.4. kuris mokomas namie;

27.5. besimokančiam pagal pradinio, pagrindinio ugdymo programą, kuriam kyla mokymosi sunkumų arba jis itin sėkmingai mokosi.

28. Mokinių pažangos ir pasiekimų vertinimas yra gimnazijos ugdymo turinio dalis, kuri suderinta su keliamais ugdymo tikslais ir ugdymo proceso organizavimu. Pasiekimai ir pažanga ugdymo procese vertinami vadovaujamasi Bendrosiomis programomis, Ugdymo programų aprašu, Nuosekliojo mokymosi pagal bendrojo ugdymo programas tvarkos aprašu ir *Trakų gimnazijos* [*mokinių pažangos ir pasiekimų vertinimo tvarkos apraš*](https://www.vidurine.trakai.lm.lt/Nuorodos/Dokumentai/Mokinių%20pažangos%20ir%20pasiekimų%20vertinimo%20tvarkos%20aprašas.doc)*u, patvirtintu gimnazijos direktoriaus 2021 m. balandžio 2 d. įsakymu Nr. V-25.* Siekdama pagerinti mokinių pažangą ir pasiekimus, gimnazija:

28.1. suteikia pagalbą pirmiausia tiems mokiniams, kurių pasiekimai žemi arba aukščiausi;

28.2. stiprina mokinių motyvaciją kryptingai veikti, siekiant mokymosi tikslų;

28.3. tobulina gimnazijos mokinių pažangos ir pasiekimų vertinimo tvarką, itin daug dėmesio skiria formuojamajam ir diagnostiniam vertinimui;

28.4. sudaro sąlygas mokytojams tobulinti ugdymo individualizavimo metodiką, prireikus pasitelkia gimnazijos pagalbos specialistus ugdymo turiniui planuoti ir laiku koreguoti, atsižvelgia į mokinių mokymosi pagalbos poreikius;

28.5. sudaro galimybes mokytojams tobulinti profesines žinias, ypač dalykines kompetencijas ir gebėjimus, organizuoti ugdymo procesą įvairių gebėjimų ir poreikių mokiniams;

28.6. įtraukia į vaiko ugdymo procesą mokinio tėvus (globėjus, rūpintojus) ne tik spręsdama vaikų ugdymosi problemas, bet ir teikdama įvairią mokymosi pagalbą, supažindindama su darbo ir profesijų pasauliu, organizuodama gimnazijos gyvenimą;

28.7. kartu su mokiniu, mokinio tėvais (globėjais, rūpintojais), vaiko gerovės komisija sprendžia mokinių vėlavimo į pamokas ir jų nelankymo priežastis;

28.8. skatina mokinius rinktis mokymosi strategijas, padedančias atskleisti kūrybingumą.

29. Mokinio, kuris mokosi pagal pagrindinio ugdymo programą, vertinimo rezultatas fiksuojamas įrašu ir (arba) balu, taikant 10 balų vertinimo sistemą. Siekdama pagerinti mokinių

30. Nacionaliniame mokinių pasiekimų patikrinime gimnazija dalyvauja savininko teises ir pareigas įgyvendinančios institucijos, Trakų rajono savivaldybės vykdomosios institucijos arba gimnazijos vadovo sprendimu. Mokinio pasiekimų rezultatai naudojami ugdymo procese mokinio mokymuisi planuoti ir įskaičiuojami į ugdymo laikotarpio (trimestro, pusmečio) įvertinimą.

**PENKTASIS SKIRSNIS**

**MOKYMOSI KRŪVIO REGULIAVIMAS**

31. Mokiniui mokymosi krūvis per savaitę paskirstytas proporcingai. Vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), gimnazijoje ugdymo procesui organizuoti direktoriaus pavaduotoja ugdymui sudaro tvarkaraštį. Mokinių mokymosi krūvis aptariamas metodinių grupių, Mokytojų tarybos posėdžiuose.

32. Gimnazijos administracija, mokytojai, klasių vadovai vykdo mokinių mokymosi krūvio stebėseną, mokiniams skiriamų kontrolinių ir namų darbų stebėjimą bei kontrolę. Remdamasi turimais duomenimis apie mokinių mokymosi krūvį, gimnazija priima sprendimus dėl mokymosi krūvių sureguliavimo:

32.1. namų darbų skyrimas:

1-os klasės mokiniams – ne daugiau kaip 30 min.;

2-os klasės mokiniams – ne daugiau kaip 45 min.;

3–4-ų klasių mokiniams – ne daugiau kaip 1 val.;

5–6-ų klasių mokiniams – 1,5 val.;

7–8-ų klasių mokiniams – 2 val.;

I-IV gimnazijos klasių mokiniams – 2,5 val.;

32.2. atostogoms, savaitgaliams, švenčių dienoms namų darbai neskiriami;

32.3. siekiant mažinti namų darbų krūvį, pamokose praktikuojami aktyvieji mokymo metodai, kurie skatina kuo daugiau išmokti pamokose;

32.4. namų darbai skiriami diferencijuotai atsižvelgiant į mokinių gebėjimus;

32.5. mokiniai negalintys atlikti namų darbų dėl nepalankių socialinių ekonominių kultūrinių sąlygų namuose, turi galimybę atlikti juos mokyklos patalpose (skaitykloje, bibliotekoje, poilsio zonose);

32.6. kontrolinių darbų (kontrolinis darbas – ne mažesnės kaip 30 minučių trukmės savarankiškas, projektinis, kūrybinis ar kitoks raštu atliekamas ir įvertinamas darbas, skirtas mokinių pasiekimams ir pažangai patikrinti baigus dalyko programos dalį) rašymas:

32.7. mokiniai rašo tik vieną kontrolinį darbą per dieną;

32.8. penktadieniais, po ligos, atostogų, ar šventinių dienų kontroliniai darbai nerašomi, išskyrus dalykus, kuriems skiriama 1 valanda per savaitę;

32.9. apie kontrolinį darbą mokiniai perspėjami prieš savaitę;

32.10. klasėse dirbantys mokytojai derina tarpusavyje kontrolinių darbų grafiką, ne vėliau kaip prieš savaitę įrašo kontrolinio darbo datą kontrolinių darbų apskaitos lape elektroniniame dienyne.

33. Pirmosios klasės mokiniams, kurie pradeda mokytis pagal pradinio ugdymo programą, ir penktosios klasės mokiniams, kurie pradeda mokytis pagal pagrindinio ugdymo programos pirmąją dalį, skiriamas minimalus privalomų pamokų skaičius per savaitę. Didesnis už minimalų privalomų pamokų skaičius dalykams skiriamas suderinus su mokinių tėvais (globėjais, rūpintojais).

34. Mokymosi pagalbai skiriamos trumpalaikės ir / arba ilgalaikės konsultacijos. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį. Ilgalaikės konsultacijos (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) el. dienynu ar kitu būdu informuojami apie mokiniui siūlomą suteikti mokymosi pagalbą, jos formą ir, vykstant konsultacijoms, apie mokinio daromą pažangą.

35. Vadovaujantis gimnazijoje patvirtintais susitarimais:

35.1. mokiniui, kuris atstovauja gimnazijai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos gali būti nukeliamos į artimiausias darbo dienas;

35.2. mokiniui, kuris dalyvauja šalies ir tarptautinėse olimpiadose, varžybose, gali būti suteikiamas laikas joms pasiruošti. Šis laikas įskaitomas į ugdymosi dienų skaičių.

36. Mokinys, jeigu pageidauja, gimnazijos vadovo įsakymu atleidžiamas nuo dalies ar visų pamokų lankymo tų dalykų:

36.1. kurių jis yra nacionalinių ar tarptautinių olimpiadų, konkursų einamaisiais mokslo metais prizinės vietos laimėtojas;

36.2. kurių mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto ir kitas) ar jas yra baigęs.

37. Mokinys, kuris mokosi pagal neformaliojo vaikų švietimo programas ir pageidauja būti atleidžiamas nuo dalies ar visų konkretaus dalyko pamokų, atsižvelgiant į [*Trakų gimnazijos pasirenkamojo vaikų švietimo organizavimo apraš*](https://www.vidurine.trakai.lm.lt/Nuorodos/Dokumentai/aprasai/pasirenkamojo%20vaiku%20švietimo%20organizavimas.doc)*ą, patvirtintą gimnazijos direktoriaus 2017 m. spalio 27 d. įsakymu Nr. V-14,* gimnazijos vadovui teikia prašymą ir neformaliojo vaikų švietimo programas ar jų nuorodas iki gimnazijos nustatytos datos.

38. Sprendimas dėl atleidimo nuo konkretaus dalyko pamokų priimamas, jei dalyko mokytojas, įvertinęs neformaliojo vaikų švietimo programų turinį, pripažįsta, kad neformaliojo vaikų švietimo programos turinys dera su Bendrųjų programų turiniu. Dalykas, nuo kurio dalies ar visų pamokų mokinys (išskyrus mokinį, kuris laikys to dalyko egzaminą) atleidžiamas, įskaitomas į mokinio individualųjį planą, jei jis yra rengiamas.

39. Gimnazija priima sprendimus dėl menų ar fizinio ugdymo dalykų ir kitų dalykų vertinimų, gautų mokantis pagal formalųjį švietimą papildančias programas, įskaitymo ir konvertavimo į pažymius pagal dešimtbalę vertinimo skalę ar lygį (pradiniame ugdyme).

40. Mokinys, atleistas gimnazijos vadovo įsakymu nuo kurių nors menų, fizinio ugdymo ar kitų sričių dalykų pamokų, jų metu gali užsiimti kita ugdomąja veikla arba mokytis individualiai. Jeigu šios pamokos pagal pamokų tvarkaraštį yra pirmosios ar paskutinės, mokiniai gimnazijos sprendimu į gimnaziją gali atvykti vėliau arba išvykti anksčiau. Apie tai gimnazija informuoja tėvus.

**ŠEŠTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PRADINIO AR PAGRINDINIO UGDYMO PROGRAMĄ**

41. Gimnazija, vadovaudamasi *Trakų gimnazijos* [*švietimo pagalbos teikimo vaikui modelio tvarkos apraš*](https://www.vidurine.trakai.lm.lt/Nuorodos/Dokumentai/svietimo%20pagalbos%20mokiniui%20teikimo%20aprasas.docx)*u, patvirtintu gimnazijos direktoriaus 2017 m. spalio 11 d. įsakymu Nr. V-141* mokymosi pagalba ugdymo procese teikia kiekvienam mokiniui, kuriam ji reikalinga. Už mokymosi pasiekimų stebėsenos koordinavimą, gerinimą ir mokymosi pagalbos organizavimą gimnazijoje atsako direktoriaus pavaduotojai ugdymui. Ypač svarbi mokymosi pagalba mokiniui:

41.1. dėl ligos ar kitų priežasčių praleidusiam dalį pamokų;

41.2. gavusiam nepatenkinamą atsiskaitomųjų ar kitų užduočių įvertinimą;

41.3. gavusiam kelis iš eilės nepatenkinamus kurio nors dalyko įvertinimus;

41.4. jei pasiekimų lygis (vieno ar kelių dalykų) žemesnis, nei numatyta Pradinio ar Pagrindinio ugdymo bendrosiose programose, ir mokinys nedaro pažangos;

41.5. jei nacionalinio pasiekimų patikrinimo metu nepasiekiamas patenkinamas lygis;

41.6. jei jo pasiekimai yra aukščiausio lygio ir (ar) jei jis siekia domėtis pasirinkta mokymosi sritimi;

41.7. patyrusiam mokymosi sunkumų COVID-19 pandemijos metu;

42. Gimnazija ugdymo procese užtikrina sisteminę mokymosi pagalbą, kuri apima: žemų pasiekimų prevenciją, intervenciją sprendžiant iškilusias problemas ir kompensacines priemones (suteikiama tai, ko mokiniai negali gauti namuose, ir pan.). Pamokos, skirtos mokinio ugdymo poreikiams tenkinti, mokymosi pagalbai teikti, gimnazijoje naudojamos:

42.1. konsultacijoms, kurios skirtos mokymosi pagalbai teikti;

42.2. pasirenkamiesiems dalykams mokyti: 2-osios užsienio kalbos (rusų) mokymui;

42.3. dalyko papildomoms pamokoms: lietuvių kalbos ir literatūros ir matematikos mokymui gimnazijos I klasėje.

43. Mokymosi pagalbos teikimo veiksmingumas yra analizuojamas ir kompleksiškai vertinamas pagal individualią mokinių pažangą ir pasiekimų dinamiką Mokytojų tarybos, Metodinės tarybos ir Vaiko gerovės posėdžiuose. Mokymosi pagalba teikiama:

43.1. pirmiausia pamokoje, stebint grįžtamąjį ryšį nedelsiant koreguojamas mokinio mokymasis, pritaikant tinkamas mokymo(si) užduotis, metodikas ir kt.;

43.2. skiriant trumpalaikes ar ilgalaikes konsultacijas pagal sudarytą ir suderintą su mokinio ir jo tėvais (globėjais, rūpintojais) individualų ugdymo planą, kurių trukmę rekomenduoja mokantis mokytojas ar nustato gimnazijos pagalbos mokiniui specialistai pagal mokymosi pagalbos poreikį;

43.3. organizuojant pačių mokinių pagalbą kitiems mokiniams.

**SEPTINTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO, VIDURINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

44. Gimnazija, atvykus asmeniui, baigusiam užsienio valstybės, tarptautinės organizacijos pradinio, pagrindinio, vidurinio ugdymo programos dalį ar pradinio, pagrindinio ugdymo programą (toliau – tarptautinė bendrojo ugdymo programa):

44.1. sudaro galimybes asmenų mokymosi tęstinumui pagal atvykusiųjų ir / ar grįžusiųjų į Lietuvą pasiekimus atitinkančią bendrojo ugdymo programą;

44.2. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas);

44.3. tėvų (globėjų) pageidavimu priima vaiką, kuriam tais kalendoriniais metais sukanka šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius dokumentus;

44.4. vaiką, kuriam tais kalendoriniais metais sukanka septyneri metai, nesiugdžiusį Lietuvos Respublikoje pagal priešmokyklinio ugdymo programą, priima mokytis pagal pradinio ugdymo programą;

44.5. išsiaiškina atvykusiojo asmens lūkesčius ir norus mokytis kartu su bendraamžiais, švietimo pagalbos poreikį ar poreikį tam tikrą dalį laiko intensyviai mokytis lietuvių kalbos;

44.6. informuoja savininko teises ir pareigas įgyvendinančią instituciją, Trakų rajono savivaldybės vykdomąją instituciją;

44.7. prieš pradedant mokiniui mokytis gimnazijoje, direktoriaus pavaduotoja ugdymui ir socialinė pedagogė, atsakingas už mokinių, baigusių tarptautinę bendrojo ugdymo programą ar jos dalį, mokymosi koordinavimą, kartu su mokinio būsimos klasės vadovu, mokiniu ir mokinio tėvais (globėjais, rūpintojais) aptaria poreikį tam tikrą laiko dalį intensyviai mokytis lietuvių kalbos, numato tolesnio mokymosi perspektyvą, švietimo pagalbos poreikį:

44.7.1. sudaro mokinio individualų ugdymo planą, atsižvelgdama į jo mokymosi pasiekimus. Individualiame ugdymo plane gali būti numatytas ir pamokų skaičiaus perskirstymas tarp dalykų, numatytų Bendrųjų ugdymo planų 66, 91, 106 punktuose, sudarant galimybę kurį laiką nesimokyti dalies dalykų, esant aukštesniems šių dalykų pasiekimams, nei numatyta bendrosiose programose, ir šių dalykų pamokas skirti lietuvių kalbai mokyti;

44.7.2. numato preliminarią mokinio adaptacinio laikotarpio trukmę, gimnazijos teikiamos pagalbos formas ir būdus, gimnazijos, mokinio ir mokinio tėvų (globėjų, rūpintojų) įsipareigojimus. Adaptaciniu laikotarpiu rekomenduojama stebėti mokinių individualią pažangą, pasiekimus. Į mokinio adaptacijos procesų valdymą įtraukta gimnazijos VGK. Kiekvieno mokinio adaptacijos trukmės laikas individualus, gimnazija konstatuoja adaptacijos laiko pabaigą, atsižvelgdama į tai, kaip mokiniui sekasi adaptuotis. Adaptacijos laikotarpiu taikomas tik formuojamasis vertinimas.

45. Gimnazija, organizuodama atvykusio ar grįžusio asmens mokymą, kuris mokėsi pagal tarptautinę bendrojo ugdymo programą ar yra ją baigęs:

45.1. nuolat bendradarbiauja su mokinio tėvais (globėjais, rūpintojais) ar teisėtais mokinio atstovais, teikia informaciją apie mokinio mokymąsi, daromą pažangą ir gauna grįžtamąją informaciją;

45.2. konsultuoja dėl neformaliojo vaikų švietimo veiklų pasirinkimo;

45.3. direktoriaus pavaduotoja ugdymui padeda atvykusiam asmeniui sklandžiai įsitraukti į gimnazijos bendruomenės gyvenimą, ugdymo procesą, prireikus pasitelkia mokinius savanorius;

45.4. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais).

46. Jeigu atvykęs mokinys nemoka ar menkai moka lietuvių kalbą, mokykla organizuoja:

46.1. lietuvių kalbos mokymąsi intensyviu būdu (individualios konsultacijos), kartu užtikrindama, kad kitų dalykų jis mokytųsi kartu su bendraamžiais;

46.2. intensyvų vien lietuvių kalbos mokymąsi iki vienų metų (išimtiniais atvejais ir ilgiau) ar trumpiau ir pagalbos pagal mokinio poreikius teikimą kelerius (2–4) metus.

**AŠTUNTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

47. Gimnazija, įgyvendindama pradinio, pagrindinio ir vidurinio ugdymo programas, nustato laikinosios mokymosi grupės dydį pagal skirtas mokymo lėšas. Mokinių skaičius laikinojoje grupėje negali būti didesnis nei teisės aktais nustatytas didžiausias mokinių skaičius klasėje.

48. Gimnazijos ugdymo turiniui įgyvendinti klasėje sudaromos laikinosios grupės:

48.1. 1-osios užsienio kalbos (anglų) 5 klasė dalinama į dvi grupes (21 mokinys);

48.2. grupinėms konsultacijoms (mokiniams, turintiems mokymosi sunkumų, gabiems mokiniams)

ar kitai ugdymo veiklai (prailgintos dienos grupė);

48.3. įvairių dalykų pamokoms iš III-IV gimnazijos klasių mokinių formuojamos grupės pagal mokinių individualius ugdymo planus.

48.4. lietuvių kalbai ir literatūrai mokytis gimnazijoje, 5 klasė dalinama į dvi grupes (21 mokinys);

48.5. pasikeitus sąlygoms bus taikomi ir kiti klasių dalijimo į grupes atvejai.

49. Gimnazijoje, kuri pagal Mokymo lėšų apskaičiavimo, paskirstymo ir panaudojimo tvarkos aprašą, patvirtintą Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, yra daugiakalbėje aplinkoje, sudaromos laikinosios grupės lietuvių kalbai ir literatūrai mokyti, esant klasėje ne mažiau kaip 18 mokinių pagal pradinio ugdymo programą, 21 mokiniui – pagal pagrindinio ugdymo programą.

**DEVINTASIS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

50. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu, *Trakų gimnazijos savarankiško mokymosi tvarkos aprašas, 10 priedas, patvirtintas gimnazijos direktoriaus 2015 m. rugpjūčio 31 d. įsakymu Nr. V- 113; Trakų gimnazijos elektroninio dienyno nuostatai, patvirtinti gimnazijos direktoriaus 2017m. vasario 17 d. įsakymu Nr. V-27.*

51. Mokiniai mokomi namie savarankišku ar (ir) nuotoliniu mokymo proceso organizavimo būdu. Mokiniui, mokomam namie, gimnazija, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

52. Mokiniui, kuris mokosi namie:

52.1. gimnazijos II klasėje skiriama 555 pamokos per mokslo metus (15 pamokų per savaitę);

52.2. pagal vidurinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

53. Suderinus su mokinio tėvais (globėjais, rūpintojais), gimnazijos vadovo įsakymu mokinys, kuris mokosi namie pagal pagrindinio ugdymo programą yra atleidžiamas nuo dailės, muzikos, technologijų ir fizinio ugdymo. El. dienyne ir mokinio individualiame plane prie dalykų, kurių mokinys nesimoko, įrašoma „atleista“.

54. Mokinys gali ugdytis šeimoje pagal pradinio, pagrindinio ar vidurinio ugdymo programą. Gimnazija padeda tėvams (globėjams, rūpintojams) organizuoti vaikų ugdymą (ugdymąsi) šeimoje, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.

**DEŠIMTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU MOKINIAMS, KURIE MOKOMI KASDIENIU MOKYMO PROCESO ORGANIZAVIMO BŪDU PAGAL PAGRINDINIO IR VIDURINIO UGDYMO PROGRAMAS**

55. Gimnazijapriima sprendimą mokiniams, kurie mokomi kasdieniu mokymo proceso organizavimo būdu, dalį ugdymo proceso įgyvendinti nuotoliniu mokymo proceso organizavimo būdu: 5–8 klasių mokiniams iki 10 procentų ugdymo procesui skiriamo laiko per mokslo metus, o I – IV gimnazijos klasių mokiniams – iki 30 procentų.

56. Gimnazija, planuodama organizuoti ugdymo procesą nuotoliniu mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, *Trakų gimnazijos nuostatais, patvirtintais Trakų rajono savivaldybės tarybos 2015 m. gegužės 30 d. sprendimu Nr. S1-128; Trakų gimnazijos nuotolinio mokymo tvarkos aprašu, patvirtintu gimnazijos direktoriaus 2020 m. rugpjūčio 31 d. įsakymu Nr. V-76,*

57. Gimnazija, priėmusi sprendimą ugdymo procesą įgyvendinti nuotoliniu mokymo proceso organizavimo būdu ir kasdieniu mokymo proceso organizavimo būdu, gimnazijos ugdymo plane numato, kokią ugdymo proceso dalį, kada, kokios klasės mokiniai mokysis nuotoliniu mokymo proceso organizavimo būdu, ir užtikrina, kad mokiniai pasiektų numatytus mokymosi pasiekimus ir nepatirtų mokymosi praradimų. Gimnazija gali priimti sprendimą nuotoliniu mokymo proceso organizavimo būdu organizuoti vieno dalyko ar kelių dalykų mokymą ne ilgesnį laiką, nei numatyta Trakų gimnazijos ugdymo planų 55 punkte.

58. Konsultacijos (individualios ir grupinės), atsižvelgiant į gimnazijos konkrečią situaciją, gali būti organizuojamos tik nuotoliniu mokymo proceso organizavimo būdu ir (ar) kasdieniu mokymo proceso organizavimo būdu.

59. Organizuojant ugdymo procesą nuotoliniu mokymo proceso organizavimo būdu, būtina įvertinti mokinių mokymosi sąlygas namuose, aprūpinimą mokymosi priemonėmis, reikalingomis dalyvauti nuotolinio mokymosi procese. Gimnazija sprendžia ir šalina priežastis, dėl kurių mokiniai negali mokytis nuotoliniu mokymo proceso organizavimo būdu. Pastebėjus, kad mokinio namuose nėra sąlygų mokytis, sudaromos sąlygos nuotoliniu mokymo proceso organizavimo būdu mokytis gimnazijoje.

60. Gimnazija, organizuodama ugdymo procesą nuotoliniu mokymo proceso organizavimo būdu, užtikrina visų mokymo procesui būtinų mokymosi išteklių organizavimą, struktūrą.

61. Įgyvendindama ugdymo programas nuotoliniu mokymo proceso organizavimo būdu, gimnazija užtikrina, kad visas ugdymo procesui skirtas laikas kiekvienai klasei būtų skiriamas sinchroniniam ugdymui.

62. Gimnazija, pradėjusi organizuoti ugdymo procesą nuotoliniu mokymo proceso organizavimo būdu, pritaiko pamokų tvarkaraštį sinchroniniam ugdymui organizuoti. Ugdymo proceso tvarkaraštis, jo keitimai mokiniui, mokinio tėvams (globėjams, rūpintojams) žinomi iš anksto. Sinchroninio ugdymo nepertraukiama trukmė – 90 min. Organizuojant ugdymo procesą nuotoliniu mokymo proceso organizavimo būdu, nustatoma pertraukų trukmė, iš kurių viena – ilgesnės trukmės 20 min., skirta pietų pertraukai.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROGRAMOS ĮGYVENDINIMO YPATUMAI**

63. Pradinio ugdymo programos turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas.

64. Gimnazija, įgyvendindama pradinio ugdymo turinį, susitaria dėl:

64.1. ugdymo proceso formos keitimo ar mokymosi laikotarpio skirstymo kitaip, nei nurodoma gimnazijos ugdymo planų 66 punkte (pvz., ugdymo turinį įgyvendinti projektine veikla, mokyti vieno, dviejų dalykų per dieną ir kitomis formomis, pvz., integralaus turinio ir kt.):

64.1.1. mokytojas, formuodamas integralų ugdymo turinį (nesuskaidytą į atskirus dalykus):

64.1.1.1. numato integruoto ugdymo laikotarpius (pvz., integruotai ugdoma dieną, mėnesį ar visus mokslo metus), ugdymo sričiai ar dalykui skirdamas proporcingą pamokų / ugdymo valandų skaičių, dienos ugdymo proceso pradžią ir pabaigą, preliminarų ugdymo veiklų laiką. Dalykų pamokos, jų laikas nenurodomi;

64.1.1.2. numato integracinius jungiamuosius ugdymo turinio elementus. Jais gali būti: Bendrosiose programose numatyti ugdymo(si) pasiekimai, kompetencijos, aktualios temos, problemos, iškelti ugdymo tikslai ir kt.;

64.1.1.3. pasirinka įvairius ugdymo turinio integravimo būdus, kai integruojami keli pradinio ugdymo dalykai;

64.1.1.4. derina Pradinio ugdymo bendrųjų programų ir neformaliojo vaikų švietimo programų turinį, kurdamas integralų pradinio ugdymo turinį;

64.1.1.5. planuodamas ugdymo laiką, išlaiko metams klasei ugdymo dalykams skiriamas pamokas, nurodytas gimnazijos ugdymo planų 66 punkte;

64.2. ugdymo procesą organizuojant pamoka, nepertraukiamas ugdymo(si) proceso laikas 1–4 klasėse numatomas vadovaujantis Higienos norma;

64.3. ugdymo procesą organizuojant kitomis ugdymo organizavimo formomis (pvz., integruotos veiklos, kūrybinių dirbtuvių, projekto ir kt.), derinant Pradinio ugdymo bendrųjų programų dalykų ir neformaliojo vaikų švietimo programų turinį, jis gali būti skirstomas į įvairios nepertraukiamos trukmės ugdymo periodus;

64.4. ugdymą organizuojant tiek pamoka, tiek kitomis mokymosi organizavimo formomis, įgyvendinamas ir dalykų programų, ir integruoto ugdymo turinys;

64.5. ugdymo procesas organizuojamas ne tik gimnazijoje, bet ir už jos ribų (pvz., muziejuose, parkuose, bibliotekose, artimiausioje gamtinėje aplinkoje ir pan.);

64.6. gimnazija einamaisiais mokslo metais koreguoja ugdymo procesą ir turinį pagal pasikeitusius mokinių ugdymosi poreikius, mokinių mokymosi rezultatus, išlaikydama mokslo metams skirtą pamokų / ugdymo valandų skaičių;

64.7. gimnazija priima sprendimą, kiek ugdymo procesui už gimnazijos ribų organizuoti per mokslo metus bus skiriama pamokų ar dienų, atsižvelgdama į Pradinio ugdymo bendrųjų programų numatytą turinį, mokinių mokymosi poreikius. Veikla organizuojama kitose aplinkose: pavyzdžiui, muziejuose, atviros prieigos centruose, virtualiosiose mokymosi aplinkose ir kt.

65. Gimnazijos nuostatuose įteisintas mokymas lenkų kalba. Pradinio ugdymo bendrosios programos vykdomos dvikalbio ugdymo būdu, vadovaujantis Ugdymo lietuvių kalba bendrojo ugdymo ir neformaliojo švietimo mokykloje tvarkos aprašu, patvirtintu Lietuvos Respublikos švietimo ir mokslo ministro 2011 m. spalio 14 d. įsakymu Nr. V-1856 „Dėl Ugdymo lietuvių kalba bendrojo ugdymo ir neformaliojo švietimo mokykloje tvarkos aprašo patvirtinimo“.

66. Minimalus pamokų skaičius gimnazijos Pradinio ugdymo bendrajai programai įgyvendinti per dvejus mokslo metus ir per savaitę, kai pamokos trukmė 1 klasėje – 35 minutės ir 2–4 klasėse – 45 minutės:

|  |  |  |  |  |  |
| --- | --- | --- | --- | --- | --- |
| Dalykai | 1 klasė | 2 klasė | 3 klasė | 4 klasė | Iš viso skiriama pamokų pradinio ugdymo programai |
| Dorinis ugdymas | 35 (1) | 35 (1) | 35 (1) | 35 (1) | 140 (4) |
| Gimtoji kalba (lenkų) | 245 (7) | 245 (7) | 245 (7) | 245 (7) | 980 (28) |
| Lietuvių kalba | 175 (5) | 140 (4) | 175 (5) | 175 (5) | 665 (19) |
| Užsienio kalba (anglų) | - | 70 (2) | 70 (2) | 70 (2) | 210 (6) |
| Matematika | 140 (4) | 175 (5) | 140 (4) | 175 (5) | 630 (18) |
| Pasaulio pažinimas | 70 (2) | 70 (2) | 70 (2) | 70 (2) | 280 (8) |
| Dailė ir technologijos | 70 (2) | 70 (2) | 70 (2) | 35 (1) | 245 (7) |
| Muzika | 70 (2) | 70 (2) | 70 (2) | 70 (2) | 280 (8) |
| Šokis | 35 (1) | 35 (1) | 35 (1) | 35 (1) | 140 (4) |
| Fizinis ugdymas | 105 (3) | 105 (3) | 105 (3) | 105 (3) | 420 (12) |
| Iš viso privalomų pamokų skaičius metams | 945  ( 27) | 1015  (29) | 1015  (29) | 1015  (29) | 3990  (114) |
| Pamokos, skiriamos mokinių ugdymosi poreikiams tenkinti | 35  (1) | | 70  (2) | | 105  (3) |
| Neformalusis švietimas | 140 (4) | | 140 (4) | | 280 (8) |

67. Gimnazija gali nuspręsti organizuoti daugiau pamokų, nei nustatytas minimalus pamokų skaičius, nepažeidžiant Higienos normos reikalavimų, tačiau gimnazijos ugdymo plano kontaktinių valandų skaičius negali viršyti Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, numatyto kontaktinių valandų skaičiaus.

68. Pamokų skaičių klasei per metus sudaro: privalomos pamokos visiemsklasės mokiniams; pamokos, skiriamos mokinių ugdymosi poreikiams tenkinti; pamokos dalyko, kuriam mokyti klasė dalijama į grupes; valandos neformaliojo vaikų švietimo programoms įgyvendinti.

69. Pamokos mokinių ugdymosi poreikiams tenkinti skiriamos, įvertinus mokinių poreikius, atsižvelgiant į gimnazijos iškeltus ugdymo prioritetus, spręstinas ugdymo problemas. Šios pamokos gali būti skiriamos ir mokymosi pagalbai teikti pagal gimnazijos ugdymo planų 41 punktą.

70. Neformaliojo vaikų švietimo valandos skiriamos, atsižvelgiant į mokinių neformaliojo švietimo poreikius, numatomus ugdymo prioritetus, gimnazijos lėšas. Mokiniai renkasi neformaliojo vaikų švietimo programas, padedančias atsiskleisti jų pomėgiams, talentams.

71. Mokinių skaičių neformaliojo vaikų švietimo grupėje pagal turimų mokymo lėšų dydį nustato gimnazijos vadovas, suderinęs su gimnazijos taryba: mažiausiai 12 mokinių. Neformaliojo vaikų švietimo programose dalyvaujantys mokiniai žymimi Mokinių registre.

72. Neformaliojo vaikų švietimo programos per mokinių atostogas vykdomos.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

73. Ugdymo sričių / ugdymo dalykų programų įgyvendinimas:

73.1. dorinis ugdymas:

73.1.1. tėvai (globėjai, rūpintojai) parenka mokiniui vieną iš tradicinės religinės bendruomenės ar bendrijos tikybą;

73.1.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų, rūpintojų) pateiktą prašymą;

73.2. kalbinis ugdymas:

73.2.1. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą Lietuvių kalbos pradinio ugdymo bendrąją programą;

73.2.2. gimnazijos nuostatuose įteisintas mokymas lenkų kalba, lietuvių kalbos ugdymas vykdomas:

73.2.2.1. skiriant gimnazijos ugdymo planų 66 punkte nurodytas pamokas;

73.2.2.3. lietuvių kalbos taip pat mokoma(si) integruotai:

73.2.2.3.1. į kitus mokomuosius dalykus, mokomus lenkų kalba, integruojami lietuvių kalbos mokymo fragmentai;

73.2.2.3.2. Pradinio ugdymo bendrųjų programų pasaulio pažinimo temos, susijusios su Lietuvos istorija, geografija, kultūra, mokomos lietuvių kalba;

73.2.2.3.3. tėvų (globėjų, rūpintojų) pageidavimu kitų (pasirinktų) Pradinio ugdymo bendrųjų programų dalykų gali būti mokoma(si) lietuvių kalba;

73.2.3. gimtosios kalbos (lenkų) mokymas(is):

73.2.3.1. gimnazijos nuostatuose įteisintas lenkų kalbos mokymas, lenkų kalbos mokoma pagal Lietuvos Respublikos švietimo, mokslo ir sporto ministro patvirtintą gimtosios kalbos programą;

73.2.3.2. mokiniai, kurie priskiriami tautinėms mažumoms, užsieniečiai, turintys teisę nuolat ar laikinai gyventi Lietuvos Respublikoje ir besimokantys gimnazijoje, gali mokytis lenkų gimtosios. Gimtosios kalbos rekomenduojama mokyti vadovaujantis Tautinės mažumos kalbos mokymosi organizavimo bendrojo lavinimo mokykloje rekomendacijų aprašu, patvirtintu Lietuvos Respublikos švietimo ir mokslo ministro 2006 m. rugpjūčio 1 d. įsakymu Nr. ISAK-1630 „Dėl Tautinės mažumos kalbos mokymosi organizavimo bendrojo lavinimo mokykloje rekomendacijų aprašo patvirtinimo“;

73.2.4. pirmosios užsienio kalbos (anglų) mokymas(is):

73.2.4.1. pirmosios užsienio kalbos (anglų) mokoma(si) antraisiais–ketvirtaisiais pradinio ugdymo programos metais. Gimnazija, atsižvelgiant į mokinių ugdymosi poreikius, skiria 1 klasės mokiniams vieną ugdymo valandą per savaitę.

73.2.4.2. gimnazija siūlo mokinio tėvams (globėjams, rūpintojams) parinkti mokiniui pirmąją užsienio kalbą vieną iš trijų Europos kalbų (anglų, prancūzų, vokiečių);

73.3. socialinis ir gamtamokslinis ugdymas:

73.3.1. socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji skiriama praktinei patyriminei veiklai;

73.3.2. socialiniams gebėjimams ugdyti dalį (ne mažiau kaip vieną ketvirtąją) pasaulio pažinimo dalyko laiko skirti ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.);

73.4. fizinis ugdymas:

73.4.1. specialiosios medicininės fizinio pajėgumo grupės gali būti organizuojamos taip:

73.4.1.1. mokinių grupės sudaromos iš skirtingų klasių;

73.4.1.2. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

73.4.1.3. tėvų (globėjų, rūpintojų) pageidavimu mokiniai gali lankyti sveikatos grupes ne gimnazijoje;

73.4.2. siekiant skatinti mokinių fizinį aktyvumą, sveikatinimą, gimnazijoje ugdymo proceso metu organizuojamos judriosios pertraukos ar fiziniam aktyvinimui skirtos veiklos;

73.5. meninis ugdymas (dailė ir technologijos, muzika, šokis):

73.5.1. gimnazija valandas skirsto visiems meninio ugdymo srities dalykams, 75 punkte nurodytos pamokos;

73.6. informacinės technologijos:

73.6.1. skaitmeniniams mokinių gebėjimams ugdyti per visus dalykus ugdymo procese naudojamos šiuolaikinės skaitmeninės technologijos;

73.6.2. integruotai ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo.

73.7. matematinis ugdymas:

73.7.1. organizuojant matematinį ugdymą vadovaujamasi ne tik Bendrosios programos matematikos dalyko programa, bet ir nacionalinių bei tarptautinių mokinių pasiekimų tyrimų rekomendacijomis, naudojamos informacinės komunikacinės technologijos, skaitmeninės mokomosios priemonės;

73.8. Integruojamųjų, prevencinių ir kitų ugdymo programų įgyvendinimas (žr. gimnazijos ugdymo plano trečiąjį skirsnį).

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAGRINDINIO UGDYMO PROGRAMOS ĮGYVENDINIMO YPATUMAI**

74. Gimnazija įgyvendina Pagrindinio ugdymo bendrąsias programas, kurias sudaro ugdymo sritys ir dalykai: dorinis ugdymas (katalikų tikyba); kalbos (lietuvių kalba ir literatūra, gimtoji kalba (lenkų), lietuvių valstybinė kalba, pirmoji užsienio kalba (anglų), antroji užsienio kalba (rusų)); matematika; gamtamokslinis ugdymas (gamta, biologija, chemija, fizika); socialinis ugdymas (istorija, geografija, pilietiškumo ugdymas, ekonomika ir verslumas); meninis ugdymas (dailė, muzika, šokis); informacinės technologijos; technologijos; fizinis ugdymas, bendrųjų kompetencijų ir gyvenimo įgūdžių ugdymas.

75. Gimnazija, įgyvendinanti pagrindinio ugdymo programą, siūlo:

75.1. pagilinto mokymosi programą – užsienio kalbos ir fizinio ugdymo, o lietuvių kalbos ir literatūros – 5 ir II gimnazijos klasių mokiniams, ;

75.2. projektines veiklas, kurios 5–8 klasėse organizuojamos pagal gimnazijos projektinių veiklų įgyvendinimo sistemą ir priimtus sprendimus dėl jų organizavimo ir vertinimo.

76. Gimnazija, įgyvendindama pagrindinio ugdymo programos ugdymo turinį, gali:

76.1. ugdymo programą įgyvendinti per dalykų modulius, t. y. dalykų bendrųjų programų turinį gimnazijos I–II klasėse skaidyti į modulius, kurių turinys ir skaičius pasirenkamas atsižvelgiant į mokinių mokymosi poreikius ir dalyko bendrojoje programoje numatytus mokinių pasiekimus. Modulių turiniui įgyvendinti užtikrintas minimalus pamokų skaičius dalykui įgyvendinti, numatytas gimnazijos ugdymo planų 91 punkte;

76.2. perskirstyti dalykams skiriamas pamokas galima tarp keleto dalykų ar tarp visų iki 10 procentų;

77. Gimnazija nustato ir skiria adaptacinį laikotarpį pradedantiems mokytis pagal pagrindinio ugdymo programos pirmąją ir antrąją dalis ir naujai atvykusiems mokiniams:

77.1. 5 klasių mokiniams ir naujai atvykusiems mokiniams skiriamas 2 mėnesių adaptacinis laikotarpis. Dalykų mokytojai, pradėję mokyti penktokus, susipažįsta su mokinių pradinio ugdymo programos baigimo pasiekimais, bendradarbiauja su buvusiais šių mokinių mokytojais. Reikalui esant, susitinka su vaiko šeima gimnazijoje, bendradarbiauja su gimnazijos specialistais;

77.2. naujai atvykusiems mokiniams skiriamas dviejų savaičių adaptacinis laikotarpis nuo jų atvykimo dienos, mokymosi pasiekimai vertinami taikant tik formuojamąjį vertinimą, fiksuojama mokinio daroma pažanga;

77.3. 6–8, I–IV gimnazijos klasių mokiniai rugsėjo mėnesį pirmas 2 savaites nepatenkinamais pažymiais nevertinami.

78. Mokiniui, kuris mokosi nuotoliniu mokymo proceso organizavimo būdu pavienio mokymosi forma, konsultacijoms, kurios gali būti individualios ir / ar grupinės, skiriama iki 15 procentų gimnazijos ugdymo planų 91 punkte nustatyto metinių arba savaitinių pamokų skaičiaus.

79. Mokinys, kuris išvyksta gyventi ar (ir) mokytis į užsienį, lietuvių kalbos, Lietuvos istorijos, Lietuvos geografijos dalykų gali mokytis nuotoliniu mokymo proceso organizavimo būdu. Norintieji mokytis kreipiasi į gimnaziją, vykdančią nuotolinį mokymą. Mokiniams, kurie mokosi nuotoliniu mokymo proceso organizavimo būdu grupinio mokymosi forma, lietuvių kalbai mokyti skiriama 50 procentų, Lietuvos istorijai, Lietuvos geografijai – 30 procentų, o tiems, kurie mokosi nuotoliniu mokymo proceso organizavimo būdu pavienio mokymosi forma, – iki 15 procentų gimnazijos ugdymo planų 91 punkte kasdieniam mokymo proceso organizavimo būdui nustatyto minimalaus metinių ir (ar) savaitinių pamokų skaičiaus. Mokant nuotoliniu mokymo proceso organizavimo būdu, mokymo trukmė gali būti trumpesnė negu 45 min.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

80. Įgyvendinant pagrindinio ugdymo programos pirmąją dalį, užtikrinamas kalbėjimo, skaitymo, rašymo ir skaičiavimo gebėjimų ugdymas per visų dalykų pamokas:

80.1. į metinę veiklą įtraukiamas visų gebėjimų ugdymas;

80.2. priimami reikiami sprendimai dėl veiksmingų metodų mokinių kalbėjimo, skaitymo, rašymo ir skaičiavimo gebėjimams tobulinti. Rezultatai yra aptariami metodinėse grupėse, Metodinėje ir Mokytojų taryboje, priimami sprendimai dėl veiklos tobulinimo. Mokiniams yra teikiama pagalba skaitant, rašant, kalbant, skaičiuojant, stebima jų daroma pažanga.

81. Dorinis ugdymas. Dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, etiką arba tikybą pasirenkama dvejiems metams (5–6, 7–8, gimnazijos I–II klasėms).

82. Lietuvių kalba ir literatūra. Gimnazija, įgyvendindama ugdymo turinį:

82.1. mokiniams, kurie nepasiekia lietuvių kalbos pagrindinio ugdymo bendrojoje programoje numatyto patenkinamo lygio, sudaromos sąlygos išlyginti mokymosi spragas, skiriamos konsultacijos;

82.2. 5 klasė dalijama į grupes ugdymo turiniui įgyvendinti, nes joje mokosi 21 mokinys;

82.3. jei mokinys yra mokęsis pagal tarptautinę bendrojo ugdymo programą, mokyti lietuvių kalbos jam sudaromas individualus ugdymo planas:

82.4. skiriamos konsultacijos, išnaudojant mokinių poreikių tenkinimo galimybes;

82.5. gimnazijos nustatytu laikotarpiu pasiekimai vertinami atsižvelgiant į individualius mokymosi pasiekimus.

83. Užsienio kalba:

83.1. užsienio kalbos, pradėtos mokytis pagal pradinio ugdymo programą, toliau mokomasi kaip pirmosios užsienio kalbos (anglų) iki pagrindinio ugdymo programos pabaigos. Pirmosios užsienio kalbos programa 5–6 klasėse orientuota į A2, o 7–8 ir I–II gimnazijos klasėse – į B1 kalbos mokėjimo lygį. 5 klasė dalijama į grupes ugdymo turiniui įgyvendinti, nes joje mokosi 21 mokinys;

83.2. antrosios užsienio kalbos (rusų ar vokiečių) mokomasi nuo 6 klasės. Tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų tėvų (globėjų, rūpintojų) sutikimu pats renkasi antrąją užsienio kalbą: rusų ar vokiečių. Gimnazija sudaro galimybę rinktis antrąją užsienio kalbą iš ne mažiau kaip dviejų užsienio kalbų ir sąlygas mokytis pasirinktos kalbos.

83.3. baigiant pagrindinio ugdymo programą, gimnazija organizuoja užsienio kalbų (anglų ir rusų) pasiekimų patikrinimą centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą KELTAS);

83.4. keisti užsienio kalbą, nebaigus pagrindinio ugdymo programos, galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis, nei numatyta tos kalbos Pagrindinio ugdymo bendrojoje programoje, arba jei mokinys yra atvykęs iš kitos Lietuvos ar užsienio mokyklos ir šiuo metu lankoma gimnazija dėl objektyvių priežasčių negali sudaryti mokiniui galimybės toliau mokytis pradėtos kalbos. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus.

83.5. jei mokinys yra baigęs tarptautinės bendrojo ugdymo programos dalį ar visą programą ir gimnazija nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu gimnazija įskaito mokinio pasiekimus ir konvertuoja pagal dešimtbalę vertinimo sistemą. Gimnazija sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar lenkų kalbos pamokas kitose klasėse;

83.6. jeigu mokinys yra atvykęs iš kitos mokyklos ir, tėvams (globėjams, rūpintojams) pritarus, pageidauja toliau mokytis pradėtos kalbos, o gimnazija neturi tos kalbos mokytojo:

83.6.1. mokiniui sudaromos sąlygos mokytis užsienio kalbos kitoje mokykloje, kurioje vyksta tos kalbos pamokos, suderinus su mokiniu, mokinio tėvais (globėjais, rūpintojais) ir savininko teises ir pareigas įgyvendinančia institucija, Trakų rajono savivaldybės vykdomąja institucija. Skiriant pamokų skaičių, vadovaujamasi gimnazijos ugdymo planų 91 punktu;

83.6.2. mokinys gali kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Juos turi pateikti gimnazijai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai;

84. Gamtos mokslai:

84.1. gimnazija užtikrina, kad eksperimentiniams ir praktiniams įgūdžiams ugdyti gamtos mokslų dalykų turinyje būtų skiriama ne mažiau kaip 30 procentų dalykui skirtų pamokų per mokslo metus. Nesant sąlygų atlikti eksperimentus gimnazijoje (patalpų renovacija) sudaromos sąlygos juos atlikti kitoje mokykloje ar kitose tam tinkamose aplinkose;

84.2. gimnazija sudaro mokiniams galimybes dalyvauti gamtos, technologijų, inžinerijos, matematikos ir menų centrų STEAM (angl. *science*, *technology*, *engineering*, *arts*, *maths*) vykdomose neformaliojo vaikų švietimo programų veiklose, vykstant į juos ir / ar nuotoliniu būdu.

85. Technologijos:

85.1. mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi, proporcingai paskirsčius laiką mitybos, tekstilės, konstrukcinių medžiagų ir elektronikos technologijų programoms;

85.2. mokiniams, kurie pradeda mokytis pagal pagrindinio ugdymo programos antrąją dalį, technologijų dalykas prasideda nuo privalomo 17 valandų integruoto technologijų kurso. Šio kurso programos įgyvendinimas numatytas gimnazijos ugdymo plane. Užsiėmimai organizuojami taip, kad mokiniai galėtų susipažinti su profesijomis, pagal galimybes būtų užtikrinta mokinio praktinė veikla;

85.3. mokiniai, baigę integruoto technologijų kurso programą, pagal savo interesus ir polinkius renkasi kurią nors privalomą technologijų programą (mitybos, tekstilės, konstrukcinių medžiagų, elektronikos, gaminių dizaino ir technologijų). Gimnazijos ugdymo plane numatoma, kuriais atvejais mokiniai gali keisti pasirinktą technologijų programą;

86. Informacinės technologijos:

86.1. integruojant dalyko ir informacinių technologijų programas 8 klasėje, pamoką planuoja ir dalyko mokytoją konsultuoja informacinių technologijų mokytoja arba pamokoje dirba du mokytojai (dalyko ir informacinių technologijų). Dalyko mokytojui turint pakankamai gerus skaitmeninio raštingumo gebėjimus, nėra būtina, kad pamokoje dirbtų du mokytojai;

86.2. gimnazijos I–II klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų modulių. Gimnazija siūlo rinktis ne mažiau kaip iš dviejų modulių. Modulį renkasi mokinys.

87. Socialiniai mokslai:

87.1. gimnazija, įgyvendindama socialinių mokslų ugdymo turinį, I–II gimnazijos klasių mokinių projektinio darbo (tyrimo, kūrybinių darbų, socialinės veiklos) gebėjimams ugdyti skiria 20–30 procentų dalykui skirtų pamokų laiko per mokslo metus;

87.2. laisvės kovų istorijai mokyti skiriama ne mažiau kaip 18 pamokų, integruojant temas į istorijos, lietuvių kalbos ir pilietiškumo pagrindų pamokas;

87.3. į istorijos, geografijos, pilietiškumo ugdymo pagrindų dalykų turinį integruojamos Lietuvos ir pasaulio realijas, kurios turi būti nuolat sistemingai atskleidžiamos, aptariant su mokiniais nacionalinio saugumo ir gynybos pagrindų temas, tokias kaip: Lietuvos Respublikos nacionalinio saugumo samprata ir sistema, rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitas panašias temas;

87.4. gimnazija siūlo mokiniams pasirinkti mokytis Nacionalinio saugumo ir krašto gynybos modulį pagal Nacionalinio saugumo ir krašto gynybos programą, patvirtintą Lietuvos Respublikos švietimo ir mokslo ministro 2017 m. lapkričio 28 d. įsakymu Nr. V–943 „Dėl Nacionalinio saugumo ir krašto gynybos programos patvirtinimo“. Šiai programai įgyvendinti pamokos skiriamos iš numatytųjų mokinio ugdymo poreikiams ir mokymosi pagalbai teikti.

88. Fizinis ugdymas:

88.1. gimnazija numato, kaip organizuos ugdymą specialiosios medicininės fizinio pajėgumo grupės mokiniams:

88.1.1. mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

88.2. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

88.3. gimnazija mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą (pavyzdžiui, stalo žaidimus, šaškes, šachmatus, veiklą kompiuterių klasėje, bibliotekoje, konsultacijas, socialinę veiklą ir pan.). Mokiniams, atleistiems nuo fizinio ugdymo pamokų, kurie mokosi sporto formalųjį švietimą papildančio ugdymo mokyklose pagal formalųjį švietimą papildančio ugdymo programas, taip pat siūlomos panašios veiklos.

89. Matematinis ugdymas:

89.1. 8-os klasės mokinio pasiekimų lygis nustatomas atsižvelgiant į Nacionalinio mokinių pasiekimo patikrinimo, metinių pasiekimų bei metų kontrolinio darbo rezultatus;

89.2. nustačius mokinio pasiekimų lygį, jis yra priskiriamas matematikos dalyko aukštesniajam ar pagrindiniam lygiui;

89.3. vieną mėnesį prieš I ir II mokslo metų pusmetį mokytojas kartu su mokiniais aptaria individualius mokymosi pasiekimus, nustato mokymosi sėkmes ir nesėkmes;

89.4. atsižvelgiant į mokinių mokymosi poreikius ir jų tėvų lūkesčius I gimnazijos klasių mokiniams skiriama papildoma matematikos pamoka iš valandų numatytų mokinio ugdymo poreikiams tenkinti.

90. Projektinės veiklos įgyvendinimas I–II gimnazijos klasėse.

Gimnazija priima sprendimus dėl projektinės veiklos įgyvendinimo pagrindinio ugdymo programos antrojoje dalyje. I–II gimnazijos klasės mokiniui siūloma ir sudaromos galimybės atlikti mokslo metų trukmės projektinį darbą.

Projektiniam darbui atlikti skirta iki 37 pamokų, panaudojant mokinio poreikiams tenkinti ir mokymosi pagalbai teikti ir neformaliojo vaikų švietimo valandas.

91. Gimnazijos minimalus pamokų skaičius pagrindinio ugdymo programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti per dvejus mokslo metus ir per savaitę, kai pamokos trukmė – 45 minutės:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Klasė  Ugdymo sritys ir dalykai | 5 | 6 | 7 | | 8 | PU  1 dalis | IG  klasė | IIG  klasė | PU  Bendrai |
| Dorinis ugdymas |  | |  | | |  |  | |  |
| Dorinis ugdymas (tikyba) | 74 (1;1) | | 74 (1;1) | | | 148 | 74 (1;1) | | 222 |
| Kalbos |  | | | | | | | | |
| Lietuvių kalba ir literatūra | 370 (5;5) | | 370 (5;5) | | | 740 | 370 (4;5) | | 1073 |
| Gimtoji kalba (lenkų) | 370 (5;5) | | 370 (5;5) | | | 740 | 296 (4;4) | | 1 036 |
| Užsienio kalba (anglų) | 222 (3;3) | | 222 (3;3) | | | 444 | 222 (3;3) | | 666 |
| Užsienio kalba (rusų) | 37 (0;1) | | 74 (1;1) | | | 111 | 74 (1;1) | | 185 |
| Matematika ir IT |  | | | | | | | | |
| Matematika | 296 (4;4) | | 296 (4;4) | | | 592 | 259 (4;4) | | 888 |
| IT | 74 (1;1) | | 37 (1;0) | | | 111 | 74 (1;1) (1;1) | | 185 |
| Gamtamokslinis ugdymas |  | | | | | | | | |
| Gamta ir žmogus | 148 (2;2) | | – | | | 148 | – | | 148 |
| Biologija | – | | 111 (2;1) | | | 111 | 111 (2;1) | | 222 |
| Chemija | – | | 74 (0;2) | | | 74 | 148 (2;2) | | 222 |
| Fizika | - | | 111(1;2) | | | 111 | 148 (2;2) | | 259 |
| Socialinis  ugdymas  ugdymas |  | | | | | | | | |
| Istorija | 148 (2;2) | | 148 (2;2) | | | 296 | 148 (2;2) | | 444 |
| Pilietiškumo pagrindai | – | | – | | | – | 37 (0;1) | | 37 |
| Socialinė-pilietinė veikla | 20 | | 20 | | | 40 | 20 | | 60 |
| Geografija | 74 (0;2) | | 148 (2;2) | | | 222 | 111 (2;1) | | 333 |
| Ekonomika ir verslumas | – | | – | | | – | 37 (0;1) | | 37 |
| Meninis ugdymas |  | | | | | | | | |
| Dailė | 74 (1;1) | | 74 (1;1) | | | 148 | 74 (1;1) | | 222 |
| Muzika | 74 (1;1) | | 74 (1;1) | | | 148 | 74 (1;1) | | 222 |
| Šokis | 74 (1;1) | | 74 (1;0) | | | 148 | - | | 148 |
| Technologijos, kūno kultūra, žmogaus sauga |  | | | | | | | | |
| Technologijos (...) | 148 (2;2) | | 111 (2;1) | | | 259 | 92,5 (1,5;1) | | 351,5 |
| Fizinis ugdymas | 222 (3;3) | | 222 (3;3) | | | 444 | 148 (2;2) | | 592 |
| Žmogaus sauga | 37 (1;0) | | 37 (0;1) | | | 74 | 18,5 (0,5;0) | | 92,5 |
| Projektinė veikla (Erasmus+) |  | |  | | |  | 37 | | 37 |
| Minimalus pamokų skaičius mokiniui per savaitę | 31 | 32 | 33 | 34 | |  | 34 | 33 | 197 |
| Minimalus privalomas pamokų skaičius mokiniui per mokslo metus | 1 147 | 1 1184 | 1221 | | 1 258 |  | 1 258 | 1 221 | 7289 |
| Priemonės mokymosi praradimams dėl COVID-19 kompensuoti |  | | | | |  |  | |  |
|  | 5–8 klasėse | | | | |  | gimnazijos  I, II klasėse | |  |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per mokslo metus | 444 | | | | | 444 | 370 | | 814 |
| Neformalusis vaikų švietimas (valandų skaičius per mokslo metus) | 259 | | | | | 259 | 148 | | 407 |

92. Pamokų skaičius, numatytas mokslo metams, gali skirtis 1–2 pamokomis, nei numatyta gimnazijos ugdymo planų 91 punkte. Pamokų skaičius per mokslo metus priklauso nuo gimnazijos sudaryto pamokų tvarkaraščio.

Gimnazijos ugdymo plano kontaktinių valandų skaičius neviršija Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, numatyto kontaktinių valandų skaičiaus.

93. Prie gimnazijos ugdymo planų pateikiami 2 priedai:

93.1. Pradinio ugdymo individualizuotos, pagrindinio ugdymo individualizuotos programos ir socialinių įgūdžių ugdymo programos įgyvendinimas (1 priedas);

93.2. Pagrindinio ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (2 priedas).

**V SKYRIUS**

**VIDURINIO UGDYMO PROGRAMOS ĮGYVENDINIMAS**

94. Vidurinio ugdymo programos trukmė – dveji mokslo metai.

94.1. Vidurinio ugdymo programą vykdanti gimnazija įgyvendina Vidurinio ugdymo bendrąsias programas, kurias sudaro šios sritys: dorinis ugdymas (etika, katalikų tikyba); kalbos (lietuvių kalba ir literatūra, gimtoji kalba lenkų, užsienio kalbos (anglų ir rusų); gamtamokslinis ugdymas (biologija, chemija, fizika); socialinis ugdymas (istorija, geografija, ekonomika ir verslumas); meninis ugdymas (dailė, šokis, muzika); matematika; informacinės technologijos; technologijos; fizinis ugdymas; bendrųjų kompetencijų ugdymas.

94.2. Gimnazijos vidurinio ugdymo programos turinį sudaro:

94.2.1. privaloma dalis: privalomi mokytis dalykai ir privalomai pasirenkamieji dalykai, pavyzdžiui, dalykų moduliai, dalykai, brandos darbas;

94.2.2. laisvai pasirenkama dalis: pasirenkamieji dalykai, dalykų moduliai. Pasirenkamieji dalykų moduliai neskaičiuojami kaip atskiri dalykai.

95. Mokinys, vadovaudamasis Ugdymo programų aprašu, gimnazijos pasiūlymais ir atsižvelgdamas į tolesnius mokymosi planus, priima sprendimą, kuriuos dalykus ar modulius renkasi mokytis pagal vidurinio ugdymo programą, apsisprendžia dėl vieno brandos darbo.

96. Mokinys kartu su mokytojais, padedant tėvams (globėjams, rūpintojams), pasirengia individualų ugdymo planą pagal gimnazijos nustatytą individualaus ugdymo plano struktūrą.

97. Individualų ugdymo planą mokinys gali keisti pagal gimnazijos nustatytą individualaus plano keitimo tvarką.

98. Mokinio pasirinkti mokytis dalykai tampa privalomi.

99. Gimnazija užtikrina, kad privalomų, privalomai ir laisvai pasirenkamų dalykų mokinio individualiame plane būtų ne mažiau nei 8, o minimalus pamokų skaičius per savaitę – 31,5.

Didinant pamokų skaičių per savaitę, privalu laikytis Higienos normoje numatyto pamokų skaičiaus per dieną.

100. Mokiniui, atvykusiam iš kitos mokyklos, gimnazija užtikrina galimybę įgyvendinti savo individualų ugdymo planą arba, nesant tam sąlygų, padeda keisti pasirinktus dalykus ar modulius.

101. Gimnazija sudaro sąlygas mokinių socialinei-pilietinei veiklai, savanorystei ir skatina mokinius jomis užsiimti. Šios veiklos įtraukiamos į mokinio individualų ugdymo planą. Gimnazija padeda mokiniams susipažinti su profesijų įvairove ir pasirinkimo galimybėmis, planuoti tolesnį savo mokymąsi ir (ar) darbinę veiklą, karjerą.

102. Gimnazija, turėdama viena gimnazijos III ir viena gimnazijos IV klasė, pagal skirtas mokymo lėšas pasirenka tinkamiausią būdą įgyvendinti dalykų bendrojo ir išplėstinio kursų programas ir užtikrinti mokymo kokybę.

103. Gimnazija mokinių mokymą namuose organizuoja vadovaujantis Trakų gimnazijos ugdymo planų II skyriaus devintuoju skirsniu „Mokinių mokymo namie ir ugdymosi šeimoje organizavimas“.

104. Mokiniams, kurie mokosi savarankiškai ar nuotoliniu būdu pavienio mokymosi forma, konsultacijoms skiriama iki 15 procentų gimnazijos ugdymo planų 106 punktu nustatyto savaitinių ir metinių pamokų skaičiaus.

105. Specialiosios medicininės fizinio pajėgumo grupės mokinių fizinis ugdymas organizuojamas, vadovaujantis Bendrųjų ugdymo planų 88.1 ir 88.3 papunkčiais.

106. Gimnazijos vidurinio ugdymo programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti skiriamų pamokų skaičius per dvejus:

|  |  |  |  |
| --- | --- | --- | --- |
| Ugdymo sritys, dalykai | Minimalus pamokų skaičius privalomam turiniui įgyvendinti | Bendrasis kursas | Išplėstinis kursas |
| Dorinis ugdymas | 70 |  |  |
| Tikyba |  | 70 | - |
| Etika |  | 70 | - |
| Kalbos |  |  |  |
| Lietuvių kalba ir literatūra | 385 | 385 | 455 |
| Gimtoji kalba (lenkų) | 280 | 280 | 350 |
| Užsienio kalbos |  | Kursas, orientuotas į B1 mokėjimo lygį | Kursas, orientuotas į B2 mokėjimo lygį |
| Užsienio kalba (anglų) | 210 | 210 | 210 |
| Užsienio kalba (rusų) | 140 | 140 | 210 |
| Ugdymo sritys, dalykai | Minimalus pamokų skaičius privalomam turiniui įgyvendinti | Bendrasis kursas | Išplėstinis kursas |
| Socialinis ugdymas | 140 |  |  |
| Istorija |  | 140 | 210 |
| Geografija |  | 140 | 210 |
| Ekonomika ir vadyba | 70 | 70 | - |
| Matematika | 210 | 210 | 315 |
| Informacinės technologijos | 70 | 70 | 140 |
| Gamtamokslinis ugdymas | 140 |  |  |
| Biologija |  | 140 | 210 |
| Fizika |  | 140 | 245 |
| Chemija |  | 140 | 210 |
| Meninis ugdymas ir technologijos | 140 |  |  |
| Dailė |  | 140 | 210 |
| Muzika |  | 140 | 210 |
| Šokis |  | 140 | 210 |
| Technologijos (kryptys): | 140 |  |  |
| Statyba ir medžio apdirbimas |  | 140 | 210 |
| Tekstilė ir apranga |  | 140 | 210 |
| Taikomasis menas, amatai ir dizainas |  | 140 | 210 |
| Fizinis ugdymas | 140 |  |  |
| Fizinis ugdymas |  | 140 | 210 |
| Pasirinkta sporto šaka |  | 140 | 210 |
| Žmogaus sauga | 17,5 | 17,5 | 17,5 |
| Dalykų moduliai / Projektinė veikla |  |  |  |
| Brandos darbas | 17,5–37 |  |  |
| Mokinio pasirinktas mokymo turinys |  | Iki 22 | Iki 22 |
| Minimalus privalomų pamokų skaičius mokiniui per savaitę / per mokslo metus | Po 31,5 pamokos III ir IV gimnazijos klasėse per savaitę. 1134 – III gimnazijos klasėje; 1071– IV gimnazijos klasėje. | | |
| Neformalusis švietimas (valandų skaičius) klasei | 210 valandų | | |
| Mokinio ugdymo poreikiams tenkinti | 840 pamokų dvejiems mokslo metams | | |

Gimnazijos ugdymo plano kontaktinių valandų skaičius viršija Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, numatyto kontaktinių valandų skaičiaus.

107. Prie gimnazijos ugdymo planų pateikiami 2 priedai:

107.1. Pradinio ugdymo individualizuotos, pagrindinio ugdymo individualizuotos programos ir socialinių įgūdžių ugdymo programos įgyvendinimas (1 priedas);

107.2. Vidurinio ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (2 priedas).

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

108. Gimnazija, rengdama ir įgyvendindama gimnazijos ugdymo planą, užtikrina visų mokinių įtrauktį į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų, ir teikia būtiną švietimo pagalbą, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

109. Gimnazija, formuodama gimnazijos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis ir atsižvelgia į:

109.1. mokinio mokymosi ir švietimo pagalbos poreikius;

109.2. formaliojo švietimo programą;

109.3. mokymosi formą ir mokymo proceso organizavimo būdą;

109.4. švietimo pagalbos specialistų, gimnazijos VGK, Trakų pedagoginės psichologinės bei švietimo pagalbos tarnybų rekomendacijas.

110. Pradinio ugdymo individualizuotos ir pagrindinio ugdymo individualizuotos programos ir socialinių įgūdžių ugdymo programos įgyvendinimas reglamentuojamas gimnazijos ugdymo planų 1 priede.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

111. Gimnazija kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbas ir paslaugas ugdymo procese ir kitų specialistų teikiamas pagalbas, didinančias ugdymo veiksmingumą, ir kurio:

111.1. rengimui, įgyvendinimo koordinavimui paskirtas koordinuojantis asmuo, kuris kartu su mokytojais ir švietimo pagalbą teikiančiais specialistais, vaiku, jo tėvais (globėjais, rūpintojais) numatys ugdymo ir pagalbos tikslus;

111.2. įgyvendinimui sudaromi individualūs tvarkaraščiai, kurie dera su klasės, kurioje mokinys mokosi, tvarkaraščiu, ir užtikrina, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui Trakų pedagoginė psichologinė ar švietimo pagalbos tarnyba;

111.3. formą nusistato gimnazija, suplanuoja jų įgyvendinimo, stebėsenos ir aptarimo formas bei etapus.

112. Gimnazija, rengdama individualų ugdymo planą mokiniui ir vadovaudamasi Bendrųjų ugdymo planų 66, 91, 106 punktuose nurodytu pradinio, pagrindinio ar vidurinio ugdymo dalykų programoms įgyvendinti skiriamų pamokų skaičiumi, gali:

112.1. pradinio ugdymo programoje koreguoti iki 20 procentų, o pagrindinio ugdymo programoje iki 30 procentų dalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);

112.2. planuoti specialiąsias pamokas ir (ar) didinti pamokų, skirtų ugdymo sričiai, socialinei veiklai, ugdymui profesinei karjerai, medijų ir informaciniam raštingumui, skaičių, siekiant plėtoti asmens kompetencijas ir tenkinti ugdymosi poreikius, daugiau dėmesio skirti bendrųjų kompetencijų ugdymui, meniniam, technologiniam, sveikatos ugdymui. Mokiniams skiriamos pamokos dvikalbiam ugdymui;

112.3. keisti specialiųjų pamokų, pratybų ir individualiai pagalbai skiriamų valandų (pamokų) skaičių;

112.4. gali mažinti minimalų privalomą pamokų skaičių besimokantiesiems pagal pradinio ugdymo individualizuotą programą iki 10 procentų gimnazijos ugdymo planų 66 punkte nurodytų pamokų skaičiaus per metus, didindama neformaliojo vaikų švietimo valandų skaičių, ir besimokantiesiems pagal pagrindinio ugdymo individualizuotą programą, ir gimnazijos ugdymo planų 91 punkte nurodytų pamokų skaičiaus per metus, didindama neformaliojo vaikų švietimo ar socialinei veiklai valandų skaičių;

112.5. keisti pamokų trukmę, dienos ugdymo struktūrą, siekdama individualiame ugdymo plane numatytų tikslų;

112.6. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus; pamokas skirti dvikalbystei ugdyti turinčiam klausos sutrikimą;

112.7. besimokančiajam pagal individualizuotą pagrindinio ugdymo programą, jei ugdymas įgyvendinamas pagal gimnazijos ugdymo planų 91 punktą, vietoje kelių vienos srities dalykų galima integruoti tų dalykų pamokas, dalykų modulius, projektines veiklas, skirtas esminėms srities dalykų ir bendrosioms kompetencijoms įgyti;

113. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis gimnazijos ugdymo planų 66, 91 ir 106 punktuose dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas:

113.1**.** įvairiapusių raidos sutrikimų turinčio mokinio individualus ugdymo planas sudaromas vadovaujantis gimnazijos ugdymo planų 66, 91 ir 106 punktais:

113.2. individualiame ugdymo plane numatyta elgesio prevencijos ir intervencijos būdai, socialinių įgūdžių ugdymo veiklos. Kartą per mėnesį peržiūrimas ir koreguojamas individualus pagalbos vaikui planas;

113.3. rengiant individualų ugdymo planą, mokytojai bendradarbiauja su švietimo pagalbos specialistais, gauna nuolatinę pagalbą ir paramą taikyti elgesio vertinimo instrumentus netinkamo elgesio priežastims nustatyti bei reikalingų įgūdžių ugdymo strategijoms parinkti;

113.4. siekiant atsižvelgti į individualius mokinio gebėjimus ir raidos specifiką, numatomi mokymo medžiagos pateikimo būdai (vaizdinis, garsinis ir kt.) ir mokinio įtraukimas į veiklas pagal jo pomėgius, numatomos mokymosi pasiekimų vertinimo ir individualios pažangos stebėjimo formos;

113.5. sudarant tvarkaraščius individualiam ugdymo planui įgyvendinti, užtikrintos sąlygos ugdomosios veiklos metu daryti fizinio aktyvumo pertraukas;

114. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, gimnazijos vaiko gerovės komisijos narių rekomendacijas, Trakų pedagoginės psichologinės ar švietimo pagalbos tarnybos patarimus ir išvadas.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

115. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis gimnazijos ugdymo planų 28 punkto nuostatomis.

116. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su Bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

117. Dėl mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą arba socialinių įgūdžių ugdymo programą, mokymosi pasiekimų vertinimo (būdų, periodiškumo) ir įforminimo susitariama gimnazijoje. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Vertinimo būdus renkasi gimnazija (vertinimo įrašai „įskaityta“, „neįskaityta“, aprašai, pažymiai ir kt.).

**KETVIRTASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

118. Švietimo pagalbą mokiniui užtikrina gimnazija.

119. Švietimo pagalba, ją teikiantys specialistai, tikslai ir intensyvumas mokiniui numatyti mokinio pagalbos plane.

120. Švietimo pagalbą teikiantys specialistai padeda įveikti mokymosi sunkumus, šalindami priežastis, dėl kurių mokinys patiria mokymosi sunkumų ir susiduria su kliūtimis dalyvauti ugdymo procese, bendradarbiaudami dirba komandose kartu su mokytojais ir kitais specialistais, teikiančiais pagalbą mokiniui, mokinio tėvais (globėjais, rūpintojais), teikia konsultacinę pagalbą ir įgalina mokinio tėvus (globėjus, rūpintojus), kitus, teikiančius paslaugas ir pagalbas, padėti mokiniui ugdytis, sudaryti sąlygas mokytis ir užtikrinti jo gerovę.

121. Švietimo pagalba mokiniui teikiama laikinai ar pastoviai ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

122. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:

122.1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;

122.2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios gali būti vykdomos individualiai ar grupėmis.

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

123. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja gimnazija pagal VGK ir Trakų pedagoginės psichologinės ar švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui.

124. Mokiniui, kuris mokosi pagal:

124.1. pritaikytą pradinio ugdymo programą, vadovaujantis gimnazijos ugdymo planų 50–53 ir 66 punktais:

124.1.1. galima skirti 70 ir daugiau pamokų per dvejus mokslo metus specialiosioms pamokoms ar specialiajai pedagoginei pagalbai teikti;

124.1.2. rekomenduojama 70 ir daugiau pamokų per dvejus mokslo metus skirti lietuvių kalbai mokyti gimnazijoje;

124.1.3. mokiniui, turinčiam vidutinį, žymų ir labai žymų intelekto sutrikimą, pagal pradinio ugdymo individualizuotą programą, skiriant 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti;

124.1.4. mokiniui, turinčiam judesio ir padėties sutrikimų, rekomenduojama 70 ir daugiau pamokų per dvejus mokslo metus skirti gydomajai mankštai;

124.2. pritaikytą pagrindinio ugdymo programą, mokyti namie gimnazija skiria pamokų, vadovaudamasi gimnazijos ugdymo planų 50–53 ir 106 punktais, iš jų iki 74 pamokų gali skirti specialiosioms pamokoms, specialiosioms pratyboms ar konsultacijoms, papildomai skirti 37–74 valandas lietuvių kalbai ir literatūrai mokyti.

125. Mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą, mokymas namie organizuojamas vadovaujantis gimnazijos ugdymo planų 50–53, 66 ir 91 punktais. Mokyti namie skiriamos ne mažiau kaip 296 valandos per metus:

125.1. iki 74 pamokų per metus galima skirti specialiosioms pamokoms ar specialiosioms pratyboms;

125.2. mokiniui, turinčiam judesio ir padėties sutrikimų, rekomenduojama iki 74 pamokų per metus skirti gydomajai mankštai;

125.3. mokiniui, turinčiam specialiųjų ugdymosi poreikių ar ugdomam namie, lietuvių kalbai ir literatūrai mokyti papildomai skiriama iki 74 valandų per metus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA: SUDERINTA:

Trakų gimnazijos tarybos Traku rajono savivaldybės administracijos

2021-06-30 d. nutarimu Švietimo skyriaus vedėjo

(Protokolo Nr. 2-3) 2021m. rugpjūčio d. įsakymu Nr.

Trakų gimnazijos

2021–2022 ir 2022–2023 mokslo metų

pradinio, pagrindinio ir vidurinio ugdymo

programų ugdymo planų

1 priedas

**PRADINIO UGDYMO INDIVIDUALIZUOTOS, PAGRINDINIO UGDYMO INDIVIDUALIZUOTOS PROGRAMOS IR SOCIALINIŲ ĮGŪDŽIŲ UGDYMO PROGRAMOS ĮGYVENDINIMAS**

**I SKYRIUS**

**BENDROSIOS NUOSTATOS**

1. Mokiniui, kuris mokosi pagal pradinio ugdymo individualizuotą, pagrindinio ugdymo individualizuotą programą, individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, gimnazijos galimybes.

2. Socialinių įgūdžių ugdymo programa rengiama specialiųjų ugdymosi poreikių turintiems mokiniams, atsižvelgiant į Trakų pedagoginės psichologinės tarnybos rekomendacijas. Kiekvienam vaikui sudaromas individualus ugdymo planas, atsižvelgiant į ugdymo tikslus, mokinio turimą mokymosi patirtį, polinkius, individualius ugdymosi poreikius ir į reikiamą mokymosi pagalbą.

**II SKYRIUS**

**PRADINIO UGDYMO INDIVIDUALIZUOTOS PROGRAMOS ĮGYVENDINIMAS**

3. Mokiniui, kuris mokosi pagal pradinio ugdymo individualizuotą programą, ugdymo planas sudaromas vadovaujantis Trakų gimnazijos ugdymo planų 66 punktu ir jam skiriamų pamokų skaičių:

|  |  |  |  |
| --- | --- | --- | --- |
| Ugdymo metai,  klasė  Dalykai / veiklos | 1–2 klasėse pamokų skaičius per metus (savaitę) | 3–4 klasėse pamokų skaičius per metus (savaitę) | Pamokų skaičius per 4 ugdymo metus (savaitę) |
| Dorinis ugdymas (tikyba) | 70 (2) | 70 (2) | 140 (4) |
| Komunikacinė veikla arba  kalbos ir bendravimo ugdymas | 280–350  (8–10) | 280–350  (8–10) | 560–700  (16–20) |
| Pažintinė veikla | 210–280  (6–8) | 210–280  (6–8) | 420–560  (12–16) |
| Orientacinė veikla | 210 (6) | 210 (6) | 420 (12) |
| Užsienio kalba | 0–70  (0–2) | 0–70  (0–2) | 0–140  (0–4) |
| Informacinių komunikacinių technologijų ugdymas | 0–70  (0–2) | 0–70  (0–2) | 0–140  (0–4) |
| Meninė veikla | 140–315  (4–9) | 140–315  (4–9) | 280–630  (8–18) |
| Fizinis ugdymas | 140–315  (4–9) | 140–315  (4–9) | 280–630  (8–18) |
| Pamokos, skirtos mokinių ugdymosi poreikiams tenkinti | 210 (6) | 280 (8) | 490 (14) |
| Privalomas pamokų skaičius mokiniui | 700/700  (20/20) | 700/700  (20/20) | 2 800  (80) |
| Neformalusis vaikų švietimas | 140 (4) | 140 (4) | 280 (8) |

3.1. mokiniui, turinčiam kompleksinių sutrikimų, kurių derinio dalis yra nežymus intelekto sutrikimas, ugdymo plane skirti specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;

3.2. mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą skiriama 35 ir daugiau pamokų per metus (1 ir daugiau pamokų per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams gimnazijoje formuoti;

3.3. neformalusis vaikų švietimas organizuojamas ir per mokinių atostogas (išskyrus vasaros atostogas);

3.4. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdymo ir švietimo pagalbos teikimo procese dalyvaujančių specialistų (psichologo, logopedo) rekomendacijas;

3.5. mokiniui, turinčiam kalbėjimo ir kalbos sutrikimų, individualioms logopedo pratyboms 1–4 klasėse skiriama 35 ir daugiau pamokų per metus (1 pamoką per savaitę), jas išdėstant pagal mokinio poreikius, specialistų rekomendacijas, gimnazijos VGK rekomendacijas bei kreipiantis mokytojui, kuris moko vaiką.

**III SKYRIUS**

**PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

4. Mokiniui, kuris mokosi pagal pagrindinio ugdymo individualizuotą programą dėl nežymaus intelekto sutrikimo, ugdymo planas rengiamas vadovaujantis gimnazijos ugdymo planų 91 punkte nustatytų dalykų programoms įgyvendinti pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 35 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti:

4.1. keičiamas (mažinamas, didinamas) dalykams skirtų pamokų skaičius;

4.2. numatoma papildoma mokytojo pagalba;

4.3. didinamas pamokų skaičius, skirtas meniniam, technologiniam ugdymui, kitiems dalykams mokyti, socialinei veiklai, karjeros ugdymo kompetencijoms ugdyti;

4.4. iki 74 pamokų per metus mažinamas minimalus privalomų pamokų skaičius, bet didinamas neformaliojo švietimo valandų skaičius ar organizuojamos veiklos, lavinančios praktinius gebėjimus;

4.5. mokiniui, turinčiam kompleksinių negalių, įvairiapusių raidos sutrikimų, elgesio ir (ar) emocijų, kalbėjimo ir (ar) kalbos sutrikimų, specialiosioms pratyboms II gimnazijos klasėje skiriama 18 pamokų per metus;

4.6. mokiniui, turinčiam kompleksinių negalių, elgesio ir emocijų sutrikimų, specialiosioms pratyboms II gimnazinėje klasėje skiriama 37 ir daugiau pamokų per metus naudojimosi kompiuteriu, specialiosiomis mokymo priemonėmis įgūdžiams formuoti, pažinimo funkcijoms lavinti, dalykų mokymosi spragoms šalinti.

5. Mokiniui, kuris mokosi pagal pagrindinio ugdymo individualizuotą programą dėl vidutinio intelekto sutrikimo, ugdymo planas rengiamas:

5.1. besimokančiam bendrosios paskirties klasėje, – vadovaujantis gimnazijos ugdymo planų 91 punkte nurodytu dalykų programoms pamokų skaičiumi, kuris, atsižvelgiant į mokymosi formą ir mokymo proceso organizavimo būdą, koreguojamas iki 40 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti;

6. Minimalus pamokų skaičius pagrindinio ugdymo individualizuotai programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti per dvejus mokslo metus:

|  |  |  |
| --- | --- | --- |
| Ugdymo metai, klasė  Veiklos sritys, dalykai | II G | Iš viso per dvejus ugdymo metus |
| Dorinis ugdymas  Komunikacinė veikla  Pažintinė veikla  Orientacinė veikla  Užsienio kalba  Informacinės technologijos  Medijų ir informacinis raštingumas  Meninė veikla  Fizinė veikla | 592 | 592 |
| Pamokos mokinių ugdymo poreikiams tenkinti  Pamokos mokinių specialiesiems ugdymosi poreikiams tenkinti:  Komunikacinių gebėjimų ugdymas  Pažintinių gebėjimų ugdymas | 148 | 148 |
| Pažintinė ir kultūrinė veikla | Integruojama į ugdymo turinį | |
| Minimalus privalomas pamokų skaičius mokiniui per mokslo metus | 370 | 370 |
| Neformalusis vaikų švietimas (valandų skaičius per mokslo metus) | 74 | 74 |

7. Ugdymas veiklomis organizuojamas mokiniui, kuris mokosi pagal pagrindinio ugdymo individualizuotą programą dėl vidutinio, žymaus ir labai žymaus intelekto sutrikimo, pagal 6 punkto lentelėje nurodytą pamokų skaičių.

8. Mokiniui, turinčiam kompleksinių negalių, elgesio ir emocijų, kalbos ir kalbėjimo sutrikimų, specialiosioms pratyboms II gimnazinėje klasėje skiriamos 37 pamokos per metus naudojimosi kompiuteriu ir specialiosiomis mokymosi priemonėmis įgūdžiams formuoti, pažinimo funkcijoms lavinti, kalbiniams ir komunikaciniams gebėjimams ugdyti.

**IV SKYRIUS**

**SOCIALINIŲ ĮGŪDŽIŲ UGDYMO PROGRAMOS ĮGYVENDINIMAS**

9. Gimnazija, įgyvendindama socialinių įgūdžių ugdymo programą, renkasi organizavimo formą, ugdymo turinį pateikia pagal dalykus arba veiklas, atsižvelgdama į asmens galias, pritaikydama ugdymo turinį asmens specialiesiems ugdymosi poreikiams ir individualiam ugdymo planui įgyvendinti.

10. Minimalus pamokų skaičius socialinių įgūdžių ugdymo programai grupinio mokymosi forma kasdieniu mokymo proceso organizavimo būdu įgyvendinti per mokslo metus:

|  |  |  |  |  |
| --- | --- | --- | --- | --- |
| Ugdymo metai  Veiklos sritys, dalykai | I | II | III | Iš viso I–III mokymosi metais |
| Bendrąjį ugdymą turi sudaryti šios veiklos / dalykai:  Dorinis ugdymas  Komunikacinė veikla  Užsienio kalbos mokymas  Pažintinė veikla  Orientacinė veikla  Informacinės technologijos  Medijų ir informacinis raštingumas  Meninė veikla ar technologijos  Fizinė (sveikatos ugdymo, stiprinimo) veikla | 444 | 444 | 444 | 1 406 |
| Mokinių specialiesiems ugdymosi poreikiams tenkinti skiriama veikla:  Socialinio, technologinio, meninio ugdymo veikla  Savarankiškumo ugdymas  Technologinių, verslumo įgūdžių ugdymo, praktinė, projektinė veikla, pažinties su profesijomis veikla | 444 | 518 | 518 | 1 406 |
| Pažintinė ir kultūrinė veikla | Integruojama į ugdymo turinį | | | |
| Minimalus privalomas pamokų skaičius mokiniui per mokslo metus | 880 | 962 | 962 | 2 804 |
| Neformalusis vaikų švietimas (valandų skaičius per mokslo metus) | 74 | 74 | 74 | 74 |

11. Įvairių socialinio ugdymo, technologinio (darbinio) ugdymo ir (ar) savarankiškumo ugdymo veiklų pamokų skaičių galima keisti, atsižvelgiant į mokinių gebėjimus, gimnazijos galimybes, tėvų (globėjų, rūpintojų) ir mokinių pageidavimus. Veiklos gali būti keičiamos dalykais, atsižvelgiant į mokinio galias ir gebėjimus ir kai ugdymas teikiamas laikinojoje grupėje kartu su kitų klasių mokiniais.

12. Logopedo arba kitoms specialiosioms pratyboms skiriama iki 74 pamokų per metus.

13. Veiklos integruojamos, jungiamos, keičiamos, siūlomos naujos, atsižvelgiant į mokinių ugdymosi poreikius, sąlygas, dėl kurių koreguojamas ugdymo procesas.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Trakų gimnazijos

2021–2022 ir 2022–2023 mokslo metų

pradinio, pagrindinio ir vidurinio ugdymo

programų ugdymo planų

2 priedas

**PRADINIO, PAGRINDINIO IR VIDURINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS GIMNAZIJOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (gimnazija yra dalykų brandos egzaminų centras, vyksta remonto darbai gimnazijoje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

2. Ekstremali temperatūra gimnazijos ir (ar) gyvenamojoje teritorijoje:

2.1. minus 20 °C ar žemesnė – 1–4 ir 5 klasių mokiniams;

2.2. minus 25 °C ar žemesnė – 6–8, I–IV gimnazijos klasių mokiniams;

2.3. 30 °C ar aukštesnė – 1–8, I–IV gimnazijos klasių mokiniams.

3. Gimnazijos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

3.1. mažinančius / šalinančius pavojų mokinių sveikatai ir gyvybei;

3.2. laikinai stabdyti ugdymo procesą, kai dėl susidariusių aplinkybių gimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas gimnazijos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, gimnazijos vadovas sprendimą dėl ugdymo proceso stabdymo derina su savininko teises ir pareigas įgyvendinančia institucija, Trakų rajono savivaldybės vykdomąja institucija;

3.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Gimnazijos vadovas sprendimą ugdymo procesą ar jo dalį organizuoti nuotoliniu mokymo būdu priima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

4. Valstybės, savivaldybės lygiu ar gimnazijos vadovo sprendimu ugdymo procesą ar jo dalį organizuojant nuotoliniu mokymo būdu, gimnazija:

4.1. priima sprendimus ugdymo procesui nuotoliniu mokymo būdu organizuoti, atsižvelgdama į gimnazijos ugdymo plane numatytas gaires nuotoliniam mokymo procesui organizuoti, Bendrųjų ugdymo planų nuostatas;

4.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

4.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, taip pat mokiniams, turintiems vidutinių, didelių ar labai didelių SUP, užtikrinamos sąlygos mokytis gimnazijoje, jeigu gimnazijoje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti gimnazijoje, ugdymo proceso organizavimas laikinai perkeliamas į kitas saugias patalpas;

4.4. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

4.5. įgyvendindama ugdymo programas, ne mažiau kaip 80 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 20 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

4.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

4.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

4.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

4.9. numato mokinių ir jų tėvų (globėjų, rūpintojų) informavimo būdus;

4.10. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas gimnazijoje negalėjo būti organizuojamas kasdieniu būdu. Informacija apie tai skelbiama gimnazijos tinklalapyje;

4.11. numato planą, kaip pasibaigus ypatingoms aplinkybėms sklandžiai grįžti prie įprasto ugdymo proceso organizavimo;

4.12. numato, kaip, esant poreikiui, dalį – ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu;

4.13. atskirų dalykų (arba dalyko dalies) mokymuisi apjungdama dviejų gretimų klasių mokinius.

\_\_\_\_\_\_\_\_\_\_\_\_\_\_\_\_\_\_\_